বাস চলে সিএনজিতে, ভাড়া ডিজেলের - খবর৭১\nHome জাতীয় বাস চলে সিএনজিতে, ভাড়া ডিজেলের\nখবর৭১ঃ সড়কে গণপরিবহণের ভাড়া নৈরাজ্য কোনোভাবেই থামাতে পারছে না বাংলাদেশ সড়ক পরিবহণ কর্তৃপক্ষ (বিআরটিএ)। বাড়তি ভাড়া আদায়ে নানা ধরনের কারসাজির আশ্রয় নিচ্ছেন পরিবহণ মালিক ও শ্রমিকরা।\nএর মধ্যে একটি কৌশল হচ্ছে, বাস চলছে সিএনজিতে কিন্তু সামনে লাগানো হয়েছে ডিজেলচালিত স্টিকার। কিছু ক্ষেত্রে নতুন ভাড়ার চার্টও লাগানো হয়েছে। এসবের মাধ্যমে সিএনজিচালিত বাসটিকে ডিজেলে চলছে বলে প্রমাণের চেষ্টা করছেন সংশ্লিষ্টরা।\nঅনেক বাসে গোপন রাখা হয় সিএনজির সিলিন্ডার ও গ্যাস ঢুকানোর নোজ্যাল। এভাবে যাত্রীদের ঠকাতে প্রত্যক্ষ ও পরোক্ষভাবে সহযোগিতা করছেন কিছু অসাধু পরিবহণ নেতা। বাড়তি ভাড়ার বিরুদ্ধে অভিযান শুরু হলেই ওই এলাকায় চলাচলরত বাসের শ্রমিকদের আগাম তথ্য জানিয়ে গাড়ি বন্ধ রাখার গোপন নির্দেশনাও দেন তারা। ফলে বাসের অভাবে যাত্রীরা দুর্ভোগে পড়ছেন।\nগত রাতে সরেজমিন এ ধরনের বেশ কয়েকটি বাসের সন্ধান মিলেছে। এর একটি হচ্ছে সেফটি পরিবহণের বাস। বাসটির এ কৌশল ধরা পড়েছে। এর রয়েছে তেল রিফিল করার ফিলিং পয়েন্টও। তবে পয়েন্টটি খুললেই দেখা যায় এটা আসলে সিএনজি নেওয়ার নোজ্যাল। এমনকি বাসটি থেকে সরিয়ে ফেলা হয়েছে গ্যাসের মিটারও। শুধু তাই নয়, মূল জায়গা থেকে গ্যাসের সিলিন্ডার সরিয়ে অন্য জায়গায় বসানো হয়েছে। একইচিত্র দেখা গেছে, মিরপুরে পার্কিংয়ে রাখা ৯টি গাড়িতে। এ নয়টি গাড়ির মধ্যে ৪টির নিচে দেখা যায় গ্যাস সিলিন্ডার। একটি গাড়ির লোক স্বীকার করেন তারা সিএনজিতে চলাচল করে। মালিকের দাবি, এখনও আগের ভাড়া নিচ্ছে তার সুপারভাইজার। কিন্তু পরদিন ওই বাসটিকে ডিজেলচালিত দাবি করে যাত্রীদের কাছ থেকে অতিরিক্ত ভাড়া আদায় করতে দেখা গেছে। একই চিত্র দেখা গেছে তেঁতুলিয়া কোম্পানির কয়েকটি বাসেও। ওইসব বাস সিএনজিতে চললেও ডিজেলচালিত বলে বেশি ভাড়া নেওয়া হয়। গাবতলী রুটে চলা ৮ নম্বর বাসের যাত্রী মো. মোশাররফ বলেন, ৮ নম্বর রুটের বেশিরভাগ বাসে গ্যাসের সিলিন্ডার রয়েছে। যাত্রীরা জিজ্ঞেস করলে বলছে, তেলে চলি। আগে সিএনজিতে চলত। তাই সিলিন্ডার রয়েছে। তিনি অভিযোগ করে বলেন, তেল আর গ্যাসের গাড়ি চেনা যাচ্ছে না আলাদা করে। বেশিরভাগ বাসের কোনটি সিএনজিতে আর কোনটি গ্যাসে চলে তা চেনার উপায় নেই। এভাবে লুকোচুরি করে সিএনজিচালিত বাসেও বাড়তি ভাড়া আদায়ের প্রমাণ পেয়েছে বিআরটিএর বেশ কয়েকটি ভ্রাম্যমাণ আদালত। ৮ থেকে ১৬ নভেম্বর পর্যন্ত ৪৮১টি সিএনজিচালিত বাসের বিরুদ্ধে মামলা করেছেন ভ্রাম্যমাণ আদালত। এর মধ্যে ৭০টি বাসের বাড়তি ভাড়া আদায়ের প্রমাণ পাওয়া গেছে। মঙ্গলবারও বিভিন্ন অপরাধে ৩৪২টি বাস-মিনিবাসকে জরিমানা করা হয়। যার মধ্যে ৬১টি সিএনজিচালিত বাস রয়েছে। অপরদিকে ঢাকা সড়ক পরিবহণ মালিক সমিতির নেতারা শুধু রাজধানীতে ২৪০ থেকে ২৪৫টি বাস চিহ্নিত করেছে যেগুলো সিএনজিতে চলে। এসব বাসের বেশিরভাগই বাড়তি ভাড়াও আদায় করে।\nসিএনজিচালিত বাসে বাড়তি ভাড়া আদায়ের বিষয়ে জানতে চাইলে বিআরটিএর পরিচালক (এনফোর্সমেন্ট) মো. সরওয়ার আলম বলেন, অনেক বাসেই এটা করছে। আমরা সব বাস মালিকদের বলেছি, কোনটি সিএনজিতে চলে আর কোনটি ডিজেলে চলে তা লেখা স্টিকার যেন বাসে লাগিয়ে দেন। আমাদের কর্মকর্তারাও বাসে এ স্টিকার লাগিয়ে দিচ্ছেন। পাশাপাশি আমাদের ম্যাজিস্ট্রেটরাও মনিটরিং করছেন। কেউ এর ব্যত্যয় ঘটালে জরিমানা করা হচ্ছে। দ্বিতীয়বার করলেই জরিমানার হারও বাড়ছে। সামনে একই ঘটনার পুনরাবৃত্তি হলে কারাদণ্ড দেওয়ার চিন্তা আছে।\nজ্বালানি তেলের দাম বৃদ্ধির পরিপ্রেক্ষিতে ৭ নভেম্বর ঢাকা ও চট্টগ্রামে ডিজেলচালিত বাসের ভাড়া ২৬ দশমিক ৫ শতাংশ বাড়ায় সরকার। তবে সিএনজিচালিত বাসে নতুন এ ভাড়া কার্যকর হবে না বলে সিদ্ধান্ত নেওয়া হয়। ওই সময়ে বলা হয়, ঢাকা এক থেকে দুই শতাংশ সিএনজিচালিত বাস রয়েছে। বাস্তবে দেখা গেছে, সিএনজিচালিত বাসের সংখ্যা অনেক বেশি। ঢাকা ও আশপাশ এলাকায় ৬ হাজার বাস চলাচল করে। এর মধ্যে ২৪০-২৪৫টি বাস চিহ্নিত করেছেন মালিকেরা। ওইসব বাস সিএনজিচালিত। তারা ডিজেলচালিত বাসের সমান ভাড়াও আদায় করছে। তবে সম্প্রতি কয়েকটি বাসে সিএনজিচালিত স্টিকার লাগানো হয়েছে।\nএ বিষয়ে জানতে চাইলে ঢাকা সড়ক পরিবহণ মালিক সমিতির নির্বাহী সভাপতি আবুল কালাম আজাদ যুগান্তরকে বলেন, কিছু গাড়ি প্রতারণা করে বাড়তি ভাড়া নিচ্ছে সত্য। তবে সেই সংখ্যা বেশি নয়। তিনি উদাহরণ দিয়ে বলেন, একটি বাস কোম্পানির ২০০ বাস রয়েছে। এর মধ্যে ৫-১০টি বাস সিএনজিচালিত। তাদের কেউ কেউ বেশি ভাড়া নিচ্ছে। তিনি বলেন, প্রশাসন শক্ত না হলে সিএনজিচালিত বাসে বাড়তি ভাড়া নেওয়া বন্ধ করা সম্ভব নয়। এক প্রশ্নের উত্তরে তিনি বলেন, মালিকেরাও কঠোর অবস্থানে আছেন। যারা এভাবে প্রতারণা করবে তাদের রুট পারিমট বাতিলের সুপারিশ করা হবে।\nPrevious articleবাগমারায় পিতার লাশ দাফন করে এসএসসি পরীক্ষায় অংশ নিলেন শামীম\nNext article২০ ঘন্টায় সন্ধান মেলেনি নিখোজ ৫ নাবিকের, উদ্ধার অভিযানে কোস্টগার্ড


প্রাথমিকের প্রধান শিক্ষক হতে ডিগ্রি পাস লাগবে | দ্যা গ্লোবাল নিউজ ২৪\nপ্রাথমিকের প্রধান শিক্ষক হতে ডিগ্রি পাস লাগবে\nঢাকা ব্যুরো: সরকারি প্রাথমিক বিদ্যালয়ের প্রধান শিক্ষক পদে পদোন্নতির মাধ্যমে নিয়োগের ক্ষেত্রে শিক্ষাগত যোগ্যতা বাড়ানো হচ্ছে। এসব বিদ্যালয়ে ৬০ শতাংশ শিক্ষকই নারী। তারা উচ্চ মাধ্যমিক পাসের শিক্ষাগত যোগ্যতা নিয়ে চাকরিতে প্রবেশ করেন। সাত বছর পর ৬৫ শতাংশ শিক্ষক প্রধান শিক্ষক পদে পদোন্নতি পান। তবে প্রধান শিক্ষক পদটি দ্বিতীয় শ্রেণির পদমর্যাদায় উন্নীতকরণের জন্য প্রধানমন্ত্রী শেখ হাসিনা এরই মধ্যে ঘোষণা দিয়েছেন। এ কারণে এখন পদোন্নতির মাধ্যমে প্রধান শিক্ষক হওয়ার ক্ষেত্রে শিক্ষাগত যোগ্যতা কমপক্ষে স্নাতক (ডিগ্রি পাস) করা হচ্ছে। অবশ্য সরাসরি প্রধান শিক্ষক পদে নিয়োগের ক্ষেত্রে শিক্ষাগত যোগ্যতা বর্তমানে স্নাতকই নির্ধারিত আছে।\nজানতে চাইলে প্রাথমিক ও গণশিক্ষা মন্ত্রণালয়ের অতিরিক্ত সচিব মো. নজরুল ইসলাম খান সমকালকে বলেন, প্রধান শিক্ষক পদে পদোন্নতির মাধ্যমে নিয়োগের ক্ষেত্রে শিক্ষাগত যোগ্যতা কমপক্ষে স্নাতক নির্ধারণ করা হচ্ছে। এজন্য নিয়োগবিধি সংশোধন করা হচ্ছে। প্রাথমিক শিক্ষা অধিদপ্তর এ নিয়ে কাজ করছে। এ নিয়োগবিধি চূড়ান্ত করে অর্থ, জনপ্রশাসন ও আইন মন্ত্রণালয়ের অনুমোদন নেওয়া হবে।\nপ্রাথমিক ও গণশিক্ষা মন্ত্রণালয়ের সাবেক সচিব মো. হুমায়ুন খালিদ সমকালকে বলেন, পিছিয়ে পড়া নারীদের সুযোগ করে দেওয়ার জন্য আগে এসএসসি উত্তীর্ণ নারীদের শিক্ষক হিসেবে নিয়োগ দেওয়া হতো। পরে তা পরিবর্তন করে এইচএসসি নির্ধারণ করা হয়। কিন্তু এখন দেখা যাচ্ছে, নিয়োগ পাওয়া অধিকাংশ নারীর শিক্ষাগত যোগ্যতা স্নাতক বা তারও বেশি। জাতীয় শিক্ষানীতির আলোকে প্রাথমিক শিক্ষাকে অষ্টম শ্রেণি পর্যন্ত উন্নীত করার কাজ শুরু হয়েছে। এসব কারণেই প্রাথমিকে নারী শিক্ষকদের নূ্যনতম শিক্ষাগত যোগ্যতা আরও বাড়ানো দরকার হয়ে পড়েছে।\nমন্ত্রণালয় সূত্র জানায়, নতুন নিয়োগবিধি অনুসারে সরকারি প্রাথমিক বিদ্যালয়ে ৬০ শতাংশ নারী, ২০ শতাংশ পোষ্য এবং ২০ শতাংশ পুরুষ প্রার্থীদের দিয়ে শূন্য পদগুলো পূরণ করা হবে। এর মধ্যেই মুক্তিযোদ্ধাসহ বিদ্যমান অন্য কোটাগুলো পূরণ করা হবে।\nPrevious : রিজার্ভ চুরির পূর্ণাঙ্গ প্রতিবেদন বৃহস্পতিবার : অর্থমন্ত্রী\nNext : ভারতে ১০০ কোটি ইউজার চায় ফেসবুক


কারিগরি শিক্ষা বাধ্যতামূলক হবে : শিক্ষামন্ত্রী – Bangali Kantha\nআপডেট টাইম : July, 16, 2019, 11:31 am\nবাঙালী কণ্ঠ নিউজঃ শিক্ষামন্ত্রী ডা. দীপু মনি বলেছেন, সকল পর্যায়ের শিক্ষায় কারিগরি শিক্ষা বাধ্যতামূলক করা হবে। ৬ষ্ঠ থেকে দশম শ্রেণি পর্যন্ত প্রত্যেক শিক্ষার্থীকে কমপক্ষে একটি ট্রেডে বাধ্যতামূলক জ্ঞানার্জন করতে হবে।\nসোমবার (১৫ জুলাই) রাজধানীর বঙ্গবন্ধু আন্তর্জাতিক সম্মেলন কেন্দ্রে জাতীয় দক্ষতা উন্নয়ন কর্তৃপক্ষ আয়োজিত ‘বিশ্ব যুব দক্ষতা দিবস ২০১৯’ উপলক্ষে আয়োজিত এক আলোচনা সভায় প্রধান অতিথির বক্তব্যে তিনি এ কথা বলেন। শিক্ষামন্ত্রী বলেন, ২০২১ সালের মধ্যে দেশের সকল বাংলা ও ইংরেজি মাধ্যমের স্কুল ও মাদরাসায় কারিগরি শিক্ষা বাধ্যতামূলক করা হবে। ষষ্ঠ থেকে দশম শ্রেণি পর্যন্ত প্রত্যেক শিক্ষার্থীকে কমপক্ষে একটি ট্রেডে পড়াশোনা করতে হবে। যদি কোনো শিক্ষার্থী এসএসসি পাস করার পর আর পড়াশোনা না করে তাহলে সে যেন বেকার না থাকে, সে জন্য এ উদ্যোগ নিচ্ছে সরকার।\nমন্ত্রী বলেন, আমরা বর্তমানে এক ধরনের অসুস্থ প্রতিযোগিতার মধ্যে আছি। আমরা জিপিএ-৫ পাওয়ার প্রতিযোগিতায় লিপ্ত। কিন্তু জিপিএ-৫ দিয়ে কী হবে? আমাদের দরকার শিক্ষা জীবন শেষে কর্মক্ষেত্রে কতটা দক্ষতা দেখাতে পারি তার বিচার। শিক্ষার্থীদের মধ্যে কমিউনিকেশন বিষয়ে দক্ষতার অভাব আছে। শিক্ষার্থীদের শোনার এবং বলার দক্ষতা তৈরি করতে হবে।\nবিশ্ব যুব দক্ষতা দিবস উপলক্ষে এর আগে সোমবার (১৫ জুলাই) সকালে এক সচেতনতামূলক র্যালি অনুষ্ঠিত হয়। শিক্ষামন্ত্রী ডা. দীপু মনির নেতৃত্বে র্যালিটি সংসদ ভবনের দক্ষিণ প্লাজা থেকে শুরু হয়ে বঙ্গবন্ধু আন্তর্জাতিক সম্মেলনে গিয়ে শেষ হয়। দিবসটির এবারের প্রতিপাদ্য বিষয়-‘জীবন ও কাজের জন্য শিখতে শেখা’।\nজাতীয় দক্ষতা উন্নয়ন কর্তৃপক্ষের লক্ষ্য হলো শিক্ষিত যুবসমাজকে ভবিষ্যৎ কর্মক্ষেত্র সর্ম্পকে সঠিক ধারণা প্রদান, কর্মসংস্থান উপযোগী প্রশিক্ষণের ব্যবস্থা করা, শিল্পের সাথে প্রশিক্ষণ কেন্দ্র ও প্রশিক্ষণার্থীদের সংযোগ সৃষ্টির মাধ্যমে কর্মসংস্থানের সুযোগ বৃদ্ধি, স্ব-উদ্যোগে প্রশিক্ষিতদের মূল্যায়নের মাধ্যমে সনদায়নের ব্যবস্থা ও প্রাতিষ্ঠানিক কর্মসংস্থানের সুযোগ সৃষ্টি করা, দেশে ও আন্তর্জাতিক শ্রম বাজারে তথ্য ও উপাত্ত সংগ্রহের মাধ্যমে শ্রমবাজারের পূর্বাভাস, বাজার উপযোগী দক্ষ জনবল তৈরি, প্রশিক্ষণ কারিকুলাম আধুনিকায়ন ও যুগপোযোগীকরণ, প্রশিক্ষক ও প্রশিক্ষণ প্রতিষ্ঠানের মান উন্নয়ন, প্রশিক্ষণ প্রতিষ্ঠান নিবন্ধন, প্রশিক্ষণ কারিকুলাম অনুমোদন প্রশিক্ষণার্থী নিবন্ধন এবং সনদায়নের মত বিশাল কর্মকাণ্ড জাতীয় দক্ষতা উন্নয়ন কর্তৃপক্ষের আওতাভুক্ত।\nআলোচনা সভায় প্রধানমন্ত্রীর কার্যালয়ের সচিব সাজ্জাদুল হাসানের সভাপতিত্বে বিশেষ অতিথি হিসেবে প্রবাসী কল্যাণ ও বৈদেশিক কর্মসংস্থান মন্ত্রণালয়ের মন্ত্রী ইমরান আহমদ উপস্থিত ছিলেন।


প্রকাশ: বুধবার, ২ ডিসেম্বর, ২০২০, ৬:৫৭ পিএম আপডেট: ০২.১২.২০২০ ৭:০৯ পিএম | অনলাইন সংস্করণ\nবাংলাদেশের বাইরে প্রথম পূর্ণাঙ্গ বাংলা টিভি চ্যানেল বাংলা টিভির প্রতিষ্ঠাতা ভাইস চেয়ারম্যান, বিশিষ্ট মিডিয়া ব্যক্তিত্ব হিসেবে বৃটেনের বাংলা ভাষী কমিউনিটিতে ব্যাপক পরিচিত, লন্ডন বাংলা প্রেস ক্লাবের প্রতিষ্ঠাতা সদস্য সৈয়দ নিশাদ দস্তগীর এর মাতা, মুক্তিযুদ্ধ চলাকালে চট্টগ্রাম অঞ্চলে নানা পর্যায়ে একজন সংগঠক হিসেবে ঐতিহাসিক ভূমিকা পালনকারী সৈয়দা নিলুফার ইয়াজদানি আর নেই। (ইন্না লিল্লাহি ওয়া ইন্না ইলাইহি রাজিউন)। তার মৃত্যুতে গভীর শোক প্রকাশ, মরহুমার বিদেহী আত্মার মাগফেরাত কামনা এবং শোক সন্তপ্ত পরিবারের প্রতি গভীর সমবেদনা জানিয়েছে ভোরের পাতা পরিবার।\nমঙ্গলবার (১ ডিসেম্বর) বিকালে রাজধানী ঢাকার আল হেলাল হাসপাতালে চিকিৎসাধীন অবস্থায় মারা যান তিনি। মৃত্যুকালে তার বয়স হয়েছিল ৭৭ বছর। তিনি ৫ পূত্র ও ১ কন্যা সন্তান সহ অসংখ্য গুণগ্রাহী রেখে গেছেন।\nকয়েক দিন আগে তিনি করোনা ভাইরাসে আক্রান্ত হয়ে গুরুতর অসুস্থ হয়ে পড়লে তাকে ঢাকার একটি বেসরকারী হাসপাতালে ভর্তি করা হয়। তবে খুব দ্রুতই তিনি সেরে ওঠেন এবং তিন দিন পর চিকিৎসকরা বিপদমুক্ত বলে জানিয়েছিলেন। কিন্তু মঙ্গলবার হঠাৎ করেই তাঁর শারিরীক অবস্থার অবনতি হয় এবং তিনি শেষ নিঃশ্বাস ত্যাগ করেন।\nতাঁর এই আকস্মিক মৃত্যুতে দেশে বিদেশে অবস্থানরত ছেলে মেয়ে, আত্মীয়-স্বজন সবাই মুষঢ়ে পড়েছেন। মায়ের কারণেই সৈয়দ নিশাদ দস্তগীর বহু বছর ধরে বাংলাদেশে সপরিবারে অবস্থান করলেও কিছুদিন আগে চিকিৎসার জন্য ব্রিটেন এসে মহামারীজনিত কারণে আটকা পড়েন।\nতাঁর মায়ের মৃত্যুর খবর পাওয়ার পর পরই তথ্য মন্ত্রী ড. হাসান মাহমুদ এমপি, বাংলা টিভি’র এমডি সৈয়দ সামাদুল হক সহ সরকারের পদস্থ কর্মকর্তা, রাজনীতিবিদ সহ অনেকেই ছুটে যান মরহুমার বাসায় এবং তাঁরা শোক কাতর পরিবার স্বজনদের সান্তনা দেন।\nবুধবার বাদ জোহর উত্তরা ৪ নম্বর সেক্টর জামে মসজিদে জানাজা শেষে স্থানীয় কবরস্থানে তাকে সমাহিত করা হয়।\nতার মৃত্যুতে গভীর শোক জানিয়েছে বাংলা টিভি পরিবার। এছাড়া সাপ্তাহিক জনমত এবং জনমত ডটকম পরিবারের পক্ষ থেকেও গভীর শোক ও সমবেদনা জানানো হয়েছে। বর্তমানে লন্ডনে অবস্থানরত মরহুমার ছেলে সৈয়দ নিশাদ দস্তগীর তাঁর মায়ের রুহের মাগফেরাতের জন্য সকলের কাছে দেয়া চেয়েছেন।\nউল্লেখ্য, ময়মনসিংহ শহরের এক সম্ভ্রান্ত মুসলিম পরিবারের জন্ম নেন ইয়াজদানী। বৈবাহিক সূত্রে চট্টগ্রামে অবস্থানকালে তিনি মুক্তিযুদ্ধের নানা পর্যায়ের সাথে জড়িয়ে পড়েন এবং চট্টগ্রাম আওয়ামী লীগের রাজনীতির সঙ্গেও ছিলো তাঁর সক্রিয় সম্পৃক্ততা। রত্নগর্ভা মহীয়সী এই নারী ব্যক্তিজীবনে তিনি ধার্মিক ও বিভিন্ন সামাজিক কর্মকান্ডে জড়িত ছিলেন।\nমুজিববর্ষে সুন্দরগঞ্জে ঘর পাচ্ছে ২৭২ পরিবার\n৪ বছরেও সম্পন্ন হয়নি শ্রীনগরের বিবন্দী-কাজীপাড়া রাস্তার কাজ!\nমোংলায় ইয়াবাসহ মাদক ব্যবসায়ী আটক\nভারতের উপহার ৩৫ লাক্ষ টিকা বাংলাদেশে এসেছে: প্রতিমন্ত্রী এনামুর\nপাবনায় ট্রাকচাপায় প্রাণ গেল ঘুমন্ত ব্যক্তির\nসিংগাইরে সরিষা ক্ষেতে মৌ-বক্স বসিয়ে চলছে মধু সংগ্রহ


Published : Thursday, 25 February, 2021 at 11:18 PM\nতৃণমূল কংগ্রেস নেত্রী মমতা বন্দ্যোপাধ্যায়\nপশ্চিমবঙ্গের মুখ্যমন্ত্রী ও তৃণমূল কংগ্রেস নেত্রী মমতা বন্দ্যোপাধ্যায় আসন্ন বিধান সভা নির্বাচনে ‘জয় বাংলা’ স্লোগানকে তার নির্বাচনে হাতিয়ারের মতো ব্যবহার করছেন। এবারের প্রতিটি নির্বাচনী সভায় মুখ্যমন্ত্রীর মুখে বারবার শোনা যাচ্ছে এই স্লোগান।\nহুগলির জনসভায় বুধবার বারবার মমতার মুখে উঠে এল এই স্লোগান। জনসভায় তিনি বললেন, আপনারা ফোন করার সময় হ্যালো বলবেন না৷ বলুন ‘জয় বাংলা’। আবার ফোনে কথা শেষ হওয়ার পর বলুন ‘জয় বাংলা’। খবর ডিডব্লিউ বাংলা।\nখবরে বলা হয়, ‘জয় বাংলা’কে তৃণমূলের প্রধান সম্ভাষণ, সব চেয়ে গুরুত্বপূর্ণ স্লোগানে পরিণত করেছেন মমতা৷ ফলে ২০২১-এ পশ্চিমবঙ্গের ভোটে ঢুকে পড়েছে বাংলাদেশের মুক্তিযুদ্ধের প্রধান ধ্বনি৷ ‘খেলা হবে’ আগেই প্রায় থিম সং করে ফেলেছে তৃণমূল৷ এবার তারা ‘জয় বাংলা’কেও আঁকড়ে ধরেছে বিজেপি-র মোকাবিলায়৷\nযে ধ্বনি ছিল বাংলাদেশের মুক্তি সংগ্রামের প্রেরণা, সেই ‘জয় বাংলা’ এখন পশ্চিমবঙ্গের মহারণে বিজেপির বিরুদ্ধে মমতা বন্দ্যোপাধ্যায়ের অন্যতম রাজনৈতিক হাতিয়ার। কিছুদিন ধরে মমতা এ বিধানসভা নির্বাচনকে বাঙালি বনাম অবাঙালি পরিণত করতে চাইছেন। অর্থাৎ, পশ্চিমবঙ্গের নেত্রী মমতা বনাম বাইরের রাজ্য থেকে আসা বিজেপি নেতাদের লড়াই। পুরো পশ্চিমবঙ্গকে ৭ ভাগে ভাগ করে প্রতিটি ভাগের দায়িত্ব একজন অবাঙালি নেতার হাতে তুলে দিয়েছেন মোদী-শাহ। এরপর তৃণমূল বাঙালি বনাম অবাঙালি প্রচারে আরো সোচ্চার হয়েছে।\nতৃণমূল নেতারা বিজেপির দিকে প্রশ্ন তুলে বলছেন, দিলীপ ঘোষ, লকেট চট্টোপাধ্যায় বা কোনো বাঙালি নেতাকে কি বাইরের কোনো রাজ্যে দায়িত্ব দেন বিজেপি-র শীর্ষ নেতারা? এই পরিপ্রেক্ষিতে বিধানসভা ভোটের প্রধান দুই প্রতিদ্বন্দ্বীর লড়াই পরিণত হয়েছে ‘জয় বাংলা’ বনাম 'জয় শ্রীরামে'৷\nজয় বাংলা কীভাবে এলো?\nউইকিপিডিয়া বলছে, ‘জয় বাংলা’র কথা প্রথম পাওয়া যায় কাজী নজরুলের একটি কবিতায়। আর এটি স্লোগানে পরিণত হয় ১৯৬৯ সালে। শেখ মুজিবুর রহমান ঢাকার রেসকোর্স ময়দানে ১৯৭১ সালের ৭ মার্চে তার ভাষণ শেষ করেন ‘জয় বাংলা’ ধ্বনি দিয়ে। তারপর পুরো মুক্তিযুদ্ধ জুড়ে এই ধ্বনি ছিল মুক্তিযোদ্ধাদের প্রেরণা।\nপরে অবশ্য এ স্লোগান আওয়ামী লীগের দলীয় স্লোগানে পরিণত হয়। ভারতেও স্বাধীনতা আন্দোলনে অন্যতম ধ্বনি ছিল ‘বন্দে মাতরম’৷ পরে তা কংগ্রেসের প্রধান স্লোগানে পরিণত হয়।\nআরও সংবাদ বিষয়: তৃণমূল কংগ্রেস মমতা বন্দ্যোপাধ্যায়


Taj Mahal: 'আমাদের ড্রয়িংরুমে আসুন...', তাজমহলের ২২টি বন্ধ ঘরের রহস্য নিয়ে বড় নির্দেশ এলাহাবাদ হাই কোর্টের - Taj Mahal: Lucknow bench of the Allahabad high court on Thursday rejectedaplea to open 22 closed rooms in the Taj Mahal , Bangla News\nবাংলা নিউজ > ঘরে বাইরে > Taj Mahal: 'আমাদের ড্রয়িংরুমে আসুন...', তাজমহলের ২২টি বন্ধ ঘরের রহস্য নিয়ে বড় নির্দেশ এলাহাবাদ হাই কোর্টের\nতাজমহল নিয়ে পুরনো বিতর্ক রয়েছে। এই আবহে তাজমহলের ঘর খোলার দাবি তুলে মামলা দায়ের করেছিলেন বিজেপি নেতা। (PTI)\nTaj Mahal: 'আমাদের ড্রয়িংরুমে আসুন...', তাজমহলের ২২টি বন্ধ ঘরের রহস্য নিয়ে বড় নির্দেশ এলাহাবাদ হাই কোর্টের\n১ মিনিটে পড়ুন . Updated: 13 May 2022, 10:44 AM IST\nTaj Mahal Controversy: তাজমহল নিয়ে পুরনো বিতর্ক রয়েছে। এই আবহে তাজমহলের ঘর খোলার দাবি তুলে মামলা দায়ের করেছিলেন বিজেপি নেতা। তবে উচ্চ আদালতে সেই আবেদন খারিজ হয়ে গেল।\nতাজমহল বিতর্ক নিয়ে বড় নির্দেশ দিল সুপ্রিম কোর্ট। উল্লেখ্য, তাজমহলের ২২টি বন্ধ ঘর খোলার আবেদন জানিয়ে এলাহাবাদ হাই কোর্টে মামলা দায়ের করেছিলেন অযোধ্যা জেলায় ভারতীয় জনতা পার্টির মিডিয়া ইনচার্জ ডঃ রজনীশ সিং। বিজেপি নেতার সেই আবেদন খারিজ করে দিল এলাহাবাদা হাই কোর্ট। পাশাপাশি আবাদনকারীকে জনস্বার্থ মামলার নামে 'উপহাস' করতে বারণ করলেন এলাহাবাদ হাই কোর্টের বিচারপতি।\nএই মামলাটির শুনানি হচ্ছিল এলাহাবাদ উচ্চ আদালতের লখনউ বেঞ্চের বিচারপতি ডি কে উপাধ্যায় এবং বিচারপতি সুভাষ বিদ্যার্থীর এজলাসে। বেঞ্চের তরফে স্পষ্ট ভাষায় জানিয়ে দেওয়া হয়, এই মামলার আবেদনে সায় দিয়ে আদালত বন্ধ ঘরের দরজা খোলার নির্দেশ দেবে না। আদালতের তরফে বলা হয়, 'কালকে আপনি এসে আমাদের মাননীয় বিচারপতিদের চেম্বারে যাওয়ার কথা বলবেন? দয়া করে, পিআইএল ব্যবস্থাকে উপহাস করবেন না। আমি আপনাকে স্বাগত জানাই, আপনি আমাদের সাথে ড্রয়িংরুমে আসুন, সেখানে এই সমস্যা নিয়ে বিতর্ক করবেন, আদালতে নয়।'\nআরও পড়ুন: শ্রীকৃষ্ণের আবেদনের কী হবে? মথুরা বিতর্কে নয়া নির্দেশ এলাহাবাদ হাই কোর্টের\nএর আগে নিজের আবেদনের প্রেক্ষিতে বিজেপি নেতা রজনীশ সিং দাবি করেছিলেন, ‘তাজমহল নিয়ে পুরনো বিতর্ক রয়েছে। তাজমহলের প্রায় ২০টি কক্ষ তালাবদ্ধ এবং কাউকে প্রবেশ করতে দেওয়া হয় না। ধারণা করা হয়, এসব ঘরে হিন্দু দেবতা ও ধর্ম সম্পর্কিত মূর্তি রয়েছে। এর প্রেক্ষিতে আমি হাই কোর্টে একটি পিটিশন দাখিল করেছি যাতে আর্কেওলজিকাল সার্ভে অফ ইন্ডিয়াকে এই কক্ষগুলি খোলার জন্য নির্দেশ দেওয়া হয়। এই কক্ষগুলি খোলা হলে এই সংক্রান্ত যাবতীয় বিতর্ক থেমে যাবে আর তা করতে তো কোনও ক্ষতি নেই।’\nএর আগেও তাজমহলে যাতে হিন্দুদের গিয়ে পূজা-পাঠের অনুমতি দেওয়ার দাবি জানিয়ে আদালতে মামলা করা হয়েছিল। দাবি করা হয়, মুঘল জমানার এই বিশ্ববিখ্যাত সৌধ আদতে ‘তেজো মহালায়া’ নামক শিব মন্দির ছিল। এই বিতর্ক সাম্প্রতিককালে ফের মাথাচাড়া দিয়ে উঠেছে। শ্রী অগ্রেশ্বর মহাদেব নাগনাথেশ্বর বিরাজমানের হয়ে মামলা অবশ্য আদালতে টেকেনি। এবারও বিজেপি নেতার আবেদন খারিজ করল উচ্চ আদালত।\nFamily Pension Rules: সরকারি কর্মীদের পারিবারিক পেনশনের ....\nJoint drills of IAF and Army: নৌসেনার যুদ্ধ জাহাজে ভারত ....\n'পেট্রল, পাথর নিয়েই ওরা এসেছিল,' অসমে থানায় আগুন নিয়ে ব ....\nকোল্ড ড্রিংকে ভাসছে টিকটিকি! বন্ধ জনপ্রিয় ফাস্টফুড রেস্ ....\ntaj mahal taj mahal controversy bjp allahabad high court


গলাচিপায় প্রাতিষ্ঠানিক কোয়ারিন্টাইনে ১১ শ্রমিকের নমুনা সংগ্রহ গলাচিপায় প্রাতিষ্ঠানিক কোয়ারিন্টাইনে ১১ শ্রমিকের নমুনা সংগ্রহ – GNEWSBD24.COM\nসোমবার, ২৩ মে ২০২২, ১১:৫০ অপরাহ্ন\nগলাচিপায় প্রাতিষ্ঠানিক কোয়ারিন্টাইনে ১১ শ্রমিকের নমুনা সংগ্রহ\nঢাকার নরসিংদির ড্রেজার শ্রমিকদের নিয়ে নৌ পথে একটি ট্রলার নরসিংদি থেকে গলাচিপায় আসা এগার জনকে গলাচিপা সরকারি ডিগ্রি কলেজে প্রাতিষ্ঠানিক কোয়ারিন্টাইনের রাখা হয়েছে। উপজেলা স্বাস্থ্য কমপ্লেক্্েরর স্বাস্থ্য কর্মীরা এদের কভিড-১৯ এর নমুনা সংগ্রহ করা হয়েছে। এসকল শ্রমিকদের খাদ্য, ওষুধ, পানি ও সেনিটাইজারসহ যাবতীয় ব্যবস্থা গ্রহণ করা হয়েছে বলে জানিয়েছেন উপজেলা প্রশাসন।\nগলাচিপা উপজেলা নির্বাহী অফিসার জানান, দক্ষিণাঞ্চলের ড্রেজার শ্রমিক নরসিংদি থেকে নৌ পথে এলাকায় আসার সময় হিজলা পুলিশের হাতে আটক হয়। পরে হিজলা থানা পুলিশ দশমিনা পুলিশে কাছে এদের হস্তান্তর করলে এর মধ্যে গলাচিপার ১১ জনকে উপজেলা প্রশাসনের কাছে হস্তান্তর করে। মঙ্গলবার সকালে এদেরকে গলাচিপা সরকারি ডিগ্রি কলেজে প্রাতিষ্ঠানিক কোয়ারিন্টাইনে রাখা হয়েছে। সকালে এদের প্রত্যেকের কভিড-১৯ এর নমুন সংগ্রহ হয়েছে। এ ছাড়া এদের থাকা খাওয়ার যেন সমস্য না হয় সেদিকেও খেয়াল রাখা হয়েছে।\nগলাচিপা সরকারি ডিগ্রি কলেজে প্রাতিষ্ঠানিক কোয়ারিন্টাইনে থাকা গজালিয়ার কামরুল গাজী বলেন, ‘আমারা নরসিংদির হাবিব সাহেবের ‘রাফসান হাবিব ড্রেজার কোম্পানী’তে কাজ করি। ড্রেজিং এর কাজ বন্ধ হয়ে যাওয়ায় আমাদের মালিক হাবিব সাহেব ২৫ হাজার টাকা দিয়ে ভোলা, দশমিনা, গলাচিপা ও বরগুনার শ্রমিকদের দেশে পাঠিয়ে দেন। আমাদেরকে পুলিশ হিজলা এলাকায় থেকে ধরে নিয়ে আসে। এখন গলাচিপা সরকারি ডিগ্রি কলেজে কোয়ারিন্টাইনে আছি। তবে এখানে আমরা যে ১১ জন আছি কারও মধ্যে কোন ধরণের শারিরীক অসুস্থতা নেই। ডাক্তারেরাও দেখে গেছেন। আপাতত কোন সমস্য হচ্ছে না।\nগলাচিপা উপজেলা স্বাস্থ্য কমপ্লেক্সের পরিবার পরিকল্পনা ও স্বাস্থ্য কর্মকর্তা মো. মনিরুল ইসলাম বলেন, ‘আমরা প্রাতিষ্ঠানিক কোয়ারিন্টাইনে থাকা ১১ শ্রমিকের কভিড-১৯ এর নমুনা সংগ্রহ করেছি। এ ছাড়া তাদের শারীরিক পরীক্ষা সম্পন্ন করে পর্যবেক্ষণের রেখেছি।\nএ প্রসঙ্গে গলাচিপা উপজেলা নির্বাহী অফিসার শাহ মো. রফিকুল ইসলাম বলেন, ‘দশমিনা থানা পুলিশ নরসিংদি থেকে নৌ পথে আসা ১১ শ্রমিকে আমাদের কাছে দেয়। আমরা এদেরকে প্রাতিষ্ঠানিক কোয়ারিন্টাইনে রেখেছি। প্রত্যেকের নমুনা সংগ্রহ করে পর্যবেক্ষণে রাখা হয়েছে। এ ছাড়া এদের খাদ্য, ওষুধসহ সব ব্যবস্থা করা হয়েছে।


বাইডেনকে প্রতিশ্রুতি রক্ষার আহ্বান খাসোগির বাগ্‌দত্তার | প্রথম আলো\nহত্যার তিন বছরপূর্তি\nবাইডেনকে প্রতিশ্রুতি রক্ষার আহ্বান খাসোগির বাগ্‌দত্তার\nপ্রকাশ: ০২ অক্টোবর ২০২১, ২০: ৪১\nতুরস্কের সৌদি দূতাবাসে সাংবাদিক জামাল খাসোগির হত্যাকাণ্ডের ঘটনায় সৌদি আরবের শীর্ষ রাজনীতিকদের কেউ জড়িত থাকলে তার বিচারের প্রতিশ্রুতি দিয়েছিলেন যুক্তরাষ্ট্রের প্রেসিডেন্ট জো বাইডেন। নির্বাচনী প্রচারের সময় দেওয়া সেই প্রতিশ্রুতি পূরণে এখনো দৃশ্যমান উদ্যোগ নেননি বাইডেন। এ প্রতিশ্রুতির বিষয়ে প্রশ্ন তুলেছেন খাসোগির বাগ্‌দত্তা হেতিজে চেঙ্গিস।\nখাসোগি হত্যার তিন বছরপূর্তির প্রাক্কালে যুক্তরাষ্ট্রের ওয়াশিংটনে সৌদি দূতাবাসের সামনে স্থানীয় সময় গতকাল শুক্রবার আয়োজিত এক সমাবেশে হেতিজে বাইডেনের প্রতিশ্রুতি নিয়ে প্রশ্ন তোলেন। এদিন মার্কিন ক্যাপিটল ভবনের সামনে তিনি খাসোগির একটি প্রতিকৃতি উন্মোচন করেন।\nএ সময় বাইডেনের উদ্দেশে হেতিজে চেঙ্গিস বলেন, ‘যুবরাজ সালমান খাসোগিকে আমার কাছ থেকে, পুরো পৃথিবীর কাছ থেকে ছিনিয়ে নিয়েছেন। আপনি (বাইডেন) কি এ হত্যাকারীকে দায়মুক্তি দেবেন? তাঁকে পুরস্কৃত করবেন? কেননা আপনি এর বিচারের প্রতিশ্রুতি দিয়েছিলেন।’\n২০১৮ সালের ২ অক্টোবর তুরস্কের ইস্তাম্বুলে সৌদি দূতাবাসে প্রবেশের পর রহস্যজনকভাবে নিখোঁজ হন খাসোগি। পরে জানা যায়, দূতাবাসের ভেতরেই তাঁকে নৃশংসভাবে হত্যা করে লাশ গুম করা হয়েছে। খাসোগি হত্যায় সৌদি যুবরাজ মোহাম্মদ বিন সালমান জড়িত বলে অভিযোগ ওঠে। এমনকি মার্কিন গোয়েন্দা প্রতিবেদনেও হত্যাকাণ্ডের নির্দেশদাতা হিসেবে বিন সালমানের নাম জানানো হয়। বলা হয়, সৌদি সরকার ও রাজপরিবারের স্বার্থবিরোধী লেখালেখির কারণেহত্যা করা হয় খাসোগিকে।\nওয়াশিংটন পোস্ট–এর কলামিস্ট ও সৌদি আরবের নাগরিক খাসোগির হত্যাকাণ্ড বিশ্বজুড়ে আলোড়ন তুলেছিল। প্রায় দুই বছর আগে গোয়েন্দা প্রতিবেদন প্রকাশের পর বাইডেনকে জিজ্ঞেস করা হয়েছিল, ক্ষমতায় গেলে তিনি সৌদি আরবের জ্যেষ্ঠ রাজনীতিকদের বিচারের ব্যবস্থা করবেন কি না। এ সময় মার্কিন প্রেসিডেন্ট পদপ্রার্থী বাইডেন হ্যাঁ–সূচক উত্তর দিয়েছিলেন।\nতবে প্রতিশ্রুতি রাখেননি বাইডেন। বরং খাসোগি হত্যার তিন বছরপূর্তির প্রাক্কালে বাইডেন প্রশাসনের জাতীয় নিরাপত্তা উপদেষ্টা জ্যাক সুলিভান যুবরাজ সালমানের সঙ্গে বৈঠক করেছেন। তাঁরা ইয়েমেন সংকটসহ আরও নানা বিষয়ে কথা বলেছেন। এ বৈঠকের প্রতি ইঙ্গিত করে বাইডেনকে পুরোনো প্রতিশ্রুতি মনে করিয়ে দিয়েছেন খাসোগির বাগ্‌দত্তা হেতিজে।\nখাসোগির হত্যাকাণ্ডের সময় যুক্তরাষ্ট্রে ক্ষমতায় ছিলেন ডোনাল্ড ট্রাম্প। তুমুল সমালোচনার পরও তিনি এ হত্যাকাণ্ডের চেয়ে সৌদি আরবের সঙ্গে যুক্তরাষ্ট্রের অস্ত্রবাণিজ্য ও রিয়াদের সঙ্গে মিলে মধ্যপ্রাচ্যে ইরানের প্রভাব কমানোকে বেশি গুরুত্ব দিয়েছিলেন।\nবাইডেন বরাবরই খাসোগি হত্যাকাণ্ড নিয়ে উচ্চকণ্ঠ ছিলেন। এ বিষয়ে মার্কিন গোয়েন্দাদের তৈরি করা গোপন প্রতিবেদন প্রকাশ ও সৌদি আরবের ওপর নিষেধাজ্ঞা আরোপ করেন। তবে যুবরাজ সালমানের ওপর নিষেধাজ্ঞা দেয়নি ওয়াশিংটন।


বিজেপির তারকা প্রার্থী পায়েল সরকারের ব্যক্তিগত সম্পত্তির পরিমাণ ও শিক্ষাগত যোগ্যতা কত? একনজরে দেখে নিন | Bongnews24X7.Com\nপ্রথম পাতা বিধানসভা নির্বাচন ২০২১ বিজেপির তারকা প্রার্থী পায়েল সরকারের ব্যক্তিগত সম্পত্তির পরিমাণ ও শিক্ষাগত যোগ্যতা কত?...\nবিজেপির তারকা প্রার্থী পায়েল সরকারের ব্যক্তিগত সম্পত্তির পরিমাণ ও শিক্ষাগত যোগ্যতা কত? একনজরে দেখে নিন\n8 April, 2021, 11:47 AM\nবংনিউজ২৪x৭ ডেস্কঃ রাজ্যে শুরু হয়ে গেছে ভোট যুদ্ধ। সম্পন্ন হয়েছে প্রথম, দ্বিতীয় ও তৃতীয় দফার ভোট প্রক্রিয়া। আর বাকি ৫ দফার ভোট। রাজ্যের শাসক দলে কে আধিপত্ত বিস্তার করবে তা নিয়ে চলছে রাজনৈতিক বিরোধ। রাজনৈতিক দলগুলি তাঁদের অবস্থান পাকাপক্ত করতে বহু আগে থেকেই আসরে নেমে পড়েছে। যুদ্ধ ক্ষেত্রে সমানভাবে লড়াই করে চলেছে প্রতিটি দল। এবারের নির্বাচনে বিজেপিতে যোগ দিয়েছে একঝাঁক তারকা। তাঁর মধ্যে অন্যতম হলেন পায়েল সরকার। প্রার্থী তালিকা অনুযায়ী বেহালা পূর্ব বিধানসভা কেন্দ্র থেকে বিজেপির হয়ে লড়ছেন অভিনেত্রী পায়েল সরকার।\nপ্রসঙ্গত ইতিমধ্যেই জোরকদমে প্রচার শুরু করেছেন বিজেপি প্রার্থী পায়েল সরকার। প্রার্থী হিসেবে জমা দিয়েছেন মনোনয়ন পত্র। তারই সাথে তিনি তাঁর সম্পত্তির হলফনামাও জমা দিয়েছেন। অভিনেত্রীর ব্যক্তিগত সম্পত্তির পাশাপাশি তাঁর শিক্ষাগত যোগ্যতাও জানা গেছে। তিনি ২০০৩ সালে যাদবপুর বিশ্ববিদ্যালয় থেকে ইতিহাসে অনার্স সম্পূর্ণ করেন। এবার তাঁর ব্যাক্তিগত সম্পত্তির পরিমান কত তা একনজরে দেখে নিন.. হলফনামা অনুযায়ী তাঁর হাতে রয়েছে নগদ ৫০,০০০ টাকা।\nঅন্যদিকে তাঁর একটি গাড়ি রয়েছে, যার বাজারদর ১৬ লক্ষ টাকা। তাঁর কিছু সোনার গয়নাও রয়েছে যার বাজারদর প্রায় আড়াই লক্ষ টাকা মত। এছাড়া রয়েছে মিউচুয়াল ফান্ড ও ব্যাঙ্ক ডিপোজিট। এই সবকিছু মিলিয়ে তারকা প্রার্থী পায়েল সরকারের মোট সম্পত্তির পরিমাণ প্রায় ৭১ লক্ষ ৫৮ হাজার ৩০৭ টাকা। এছাড়া এই টলিউড অভিনেত্রী মাথায় প্রায় ৫৯ লক্ষ ৯৪ হাজার ৩৩৬ টাকার ঋণ রয়েছে।


Osama bin Laden: 'কাশ্মীরে জিহাদ চালাতে লাদেনের থেকে টাকা নিয়েছিলেন শরিফ'! - 'sharif took money from osama for kashmir jihad' | Eisamay\n'sharif took money from osama for kashmir jihad'\n'কাশ্মীরে জিহাদ চালাতে লাদেনের থেকে টাকা নিয়েছিলেন শরিফ'!\nEiSamay.Com | Updated: 09 May 2017, 07:15:00 PM\nকাশ্মীর ও আফগানিস্তানে জিহাদ প্রোমোট করতে আল কায়েদা প্রধানের থেকে দেড়শো কোটি টাকা নিয়েছিলেন শরিফ।\nএই সময় ডিজিটাল ডেস্ক: কাশ্মীরে 'জিহাদ' চালানোর জন্য ওসামা বিন লাদেনের থেকে মোটা অর্থ নিয়েছিলেন নওয়াজ শরিফ। পাক প্রধানমন্ত্রীর বিরুদ্ধে ফের গুরুতর অভিযোগ করলেন দেশের বিরোধী দলনেতা ইমরান খান। এই অভিযোগে নোয়াজ শরিফের বিরুদ্ধে মামলা করারও হুমকি দিয়েছেন ইমরান।\nপাকিস্তান তেহরিক-ই-ইনসাফের প্রধান ইমরান খানের অভিযোগ, নওয়াজ শরিফ পুরোদস্তুর দুর্নীতিগ্রস্থ। কাশ্মীরে সন্ত্রাস চালাতে আল কায়েদা প্রধান ওসামা বিন লাদেনের থেকে টাকা নিয়েছিলেন শরিফ। তাঁর উদ্দেশ্য ছিল, পাকিস্তানের রাজনৈতিক পরিস্থিতিকে অস্থির করে তোলা। পাক সংবাদমাধ্যম এক্সপ্রেস ট্রিবিউন-এর রিপোর্ট অনুযায়ী, শরিফের বিরুদ্ধে দুর্নীতি ও গণতন্ত্রের বিরুদ্ধে চক্রান্তের মামলা দায়ের করছে ইমরানের দল।\nইমরানের দাবি, কাশ্মীর ও আফগানিস্তানে জিহাদ প্রোমোট করতে আল কায়েদা প্রধানের থেকে দেড়শো কোটি টাকা নিয়েছিলেন শরিফ। ওই টাকারই খানিকটা অংশ ১৯৮৯ সালে ভুট্টোর বিরুদ্ধে অনাস্থা ভোটের সমর্থন কুড়োতে খরচ করা হয়েছিল।\nফের বীভত্‍স VDO, রুশ চরকে গলা কেটে খুন করল আইএস পরের খবর\nTehreek-e-Insaf Osama Pakistan Osama bin Laden Nawaz Sharif Imran Khan\nWeb Title : 'sharif took money from osama for kashmir jihad'\nক্রিকেটের খবর WTC Final : বৃষ্টিতে ভেস্তে গেল প্রথমদিনের খেলা


উত্তর কোরিয়ার পারমাণবিক নিরস্ত্রীকরণে কত খরচ হবে?\nউত্তর কোরিয়ার নেতা কিম জং উন সিঙ্গাপুরের সম্মেলনে মার্কিন প্রেসিডেন্ট ডোনাল্ড ট্রাম্পকে কোরীয় উপদ্বীপের সম্পূর্ণ পারমাণবিক নিরস্ত্রীকরণের প্রতিশ্রুতি দিয়েছিলেন। মার্কিন যুক্তরাষ্ট্রের পররাষ্ট্রমন্ত্রী মাইক পম্পেও এবং উত্তর কোরিয়ার কর্মকর্তাদের মধ্যে এ ব্যাপারে পরবর্তী আলোচনা অনুষ্ঠিত হওয়ার কথা রয়েছে। ট্রাম্প গত সপ্তাহে বলেন, "এটি একটি সম্পূর্ণ পারমাণবিক নিরস্ত্রীকরণ হবে, যা ইতিমধ্যে শুরু হয়ে গিয়েছে।"\nযদি সত্যিই উত্তর কোরিয়ায় পারমাণবিক নিরস্ত্রীকরণ হয়, তাহলে তা কেমন হবে এবং কী পরিমাণ অর্থ খরচ হবে?\nসিঙ্গাপুর সম্মেলনে করমর্দনরত কিম জং উন ও ডোনাল্ড ট্রাম্প; Source: KCNA via REUTERS\nপারমাণবিক নিরস্ত্রীকরণ বলতে আসলে কী বোঝায়?\nউত্তর কোরিয়া ও যুক্তরাষ্ট্রের কাছে পারমাণবিক নিরস্ত্রীকরণের অর্থ ভিন্ন হতে পারে। সেক্ষেত্রে এর নির্দিষ্ট অর্থ এখানে স্পষ্ট নয়। পারমাণবিক নিরস্ত্রীকরণ আসলে কেমন হবে, তা দু'দেশের আলোচনার উপর নির্ভর করবে। উত্তর কোরিয়া সম্ভাব্য বেসামরিক ব্যবহারের জন্য ইউরেনিয়াম সমৃদ্ধকরণের মতো কিছু পরমাণু কার্যক্রম চালিয়ে যেতে পারে, যেমনটা ইরান ক্ষমতাশীল দেশগুলোর সাথে তার চুক্তি অনুযায়ী করতে সক্ষম।\nতবে ওয়াশিংটনের মতে, এর অর্থ কমপক্ষে উত্তর কোরিয়ার পারমাণবিক অস্ত্র দ্বারা উত্থাপিত হুমকি নির্মূল করা। এর ফলে বিদ্যমান অস্ত্র অপসারণ বা ধ্বংস করা, কার্যক্রমগুলো বন্ধ করে দেওয়া এবং পিয়ংইয়ং এর ইউরেনিয়াম সমৃদ্ধ করার ও পারমাণবিক বোমার আরেকটি প্রধান উপাদান প্লুটোনিয়াম উৎপন্ন করার ক্ষমতাকে সীমিত করা বা বাদ দেওয়া প্রয়োজন। এছাড়া উত্তর কোরিয়ার দূরপাল্লার ক্ষেপণাস্ত্র তৈরির কার্যক্রমগুলো সীমাবদ্ধ বা বন্ধ করার প্রয়োজনও হতে পারে।\nসিঙ্গাপুর সম্মেলনে ঘোষণাপত্রে স্বাক্ষর করছেন দুই নেতা; Source: Jonathan Ernst\nবিষয়টি আরো জটিল, কারণ, উত্তর কোরিয়ার পারমাণবিক কর্মকাণ্ড, এর অস্ত্র নির্মাণ এবং এর ব্যালিস্টিক ক্ষেপণাস্ত্রের ক্ষমতা সম্বন্ধে অনেক কিছুই অজানা রয়েছে। এটি উত্তর কোরিয়ার একটি অত্যন্ত গোপনীয় রাষ্ট্রীয় প্রকল্প। এগুলো সবচেয়ে গোপন কার্যকলাপের মধ্যে দিয়ে সম্পন্ন হয়, যা বিদেশি গোয়েন্দা সংস্থাগুলো অতো সহজে অনুসন্ধান করে বের করতে পারে না।\nকিছু জানা-অজানা তথ্য\nউত্তর কোরিয়া ২০০৬ সাল থেকে ছয়টি শক্তিশালী পারমাণবিক পরীক্ষা চালিয়েছে। দ্রুততার সাথে প্রযুক্তির উন্নতি এবং পরিসীমা বৃদ্ধি করে বিদেশি সরকারগুলোকে এই ক্ষেপণাস্ত্র পরীক্ষার সাথে বিস্মিত করেছে তারা।\nপিয়ংইয়ং গত ডিসেম্বরে একটি আন্তঃমহাদেশীয় ব্যালাস্টিক ক্ষেপণাস্ত্র পরীক্ষা করে। বিশেষজ্ঞদের মতে, সমগ্র মার্কিন যুক্তরাষ্ট্র এর সীমার আওতায় চলে এসেছে। অনেকে মনে করেন, তারা এখনো ক্ষেপণাস্ত্রের যে অংশটি ফিরে আসে, সেটির বিকাশ করতে পারেনি। এর মাধ্যমে তার লক্ষ্যের দিকে এগিয়ে যাওয়া বোমাটি পৃথিবীর বায়ুমণ্ডলে ফিরে আসে।\nপারমাণবিক কর্মসূচি দেখছেন কিম জং উন; Source: YouTube\nঐতিহাসিকভাবে উত্তর কোরিয়ার পারমাণবিক কর্মসূচির কেন্দ্রে রয়েছে ইয়ংবিয়ন। এতে দুটি রিয়্যাক্টর রয়েছে যার একটি পরীক্ষামূলক। স্যাটেলাইট চিত্রনাট্যগুলি পর্যবেক্ষণ করে বিশ্লেষকেরা জানিয়েছেন, এটি প্রায় সম্পন্ন হওয়ার কাছাকাছি। অপর রিয়্যাক্টরটি পুনরায় প্লুটোনিয়াম প্রক্রিয়াজাত করার জন্য জ্বালানি তৈরি করে। এছাড়া ইয়ংবিয়ানে ব্যাপকভাবে ইউরেনিয়াম সমৃদ্ধ একটি প্ল্যান্টও রয়েছে বলে ধারণা করা হয়। যদিও অনেক বিশেষজ্ঞের মতে, ইয়ংবিয়নের বাইরেও ইউরোনিয়াম সমৃদ্ধ এক বা একাধিক বৃহত্তর প্ল্যান্টের অস্তিত্ব থাকার সম্ভাবনা রয়েছে।\nবিজ্ঞান ও আন্তর্জাতিক নিরাপত্তা ইনস্টিটিউটের পারমাণবিক বিশ্লেষক ডেভিড আলব্রাইট একটি অজ্ঞাতনামা সূত্রের উদ্ধৃতি দিয়ে জানিয়েছেন, উত্তর কোরিয়ার পারমাণবিক কেন্দ্রগুলোর প্রায় অর্ধেকই ইয়ংবিয়ান এবং যেখানে পারমাণবিক পরীক্ষা চালানো হয়েছে সেই সাইটটির বাইরে রয়েছে।\nপারমাণবিক নিরস্ত্রীকরণ করতে কত খরচ হবে?\nপারমাণবিক নিরস্ত্রীকরণ করতে ঠিক কত খরচ হবে, তা কোনো বিশ্লেষক নিশ্চিত করে বলতে পারছেন না। ২০১০ সালে ইয়ংবিয়ন পরিদর্শন করা পারমাণবিক বিজ্ঞানী এবং স্ট্যানফোর্ড ইউনিভার্সিটির অধ্যাপক সিগফ্রেড হ্যাকার বলেছেন, "উত্তর কোরিয়ার পারমাণবিক কমপ্লেক্সটি ভেঙে ফেলতে ও পরিস্কার করতে (ক্ষেপণাস্ত্রগুলো বিবেচনা না করে) কয়েকশ কোটি ডলার খরচ হবে এবং ১০ বছরেরও বেশি সময়ের প্রয়োজন হতে পারে বলে আমি মনে করি।"\nক্ষেপণাস্ত্র উৎক্ষেপণ দেখছেন কিম জং উন; Source: Financial Tribune\nমার্কিন কংগ্রেশনাল বাজেট কার্যালয় (সিবিও) ২০০৮ সালে জানায়, বিয়ংইয়ন ও তার কাছাকাছি অবস্থিত প্ল্যান্টের দুটি রিয়্যাক্টর ভেঙে ফেলতে এবং এর জ্বালানী জাহাজে করে অন্যত্র পাঠিয়ে পুনয়ায় প্রক্রিয়াজাত করতে প্রায় ৫৭ কোটি ৫০ লক্ষ মার্কিন ডলার খরচ হবে। এই প্রক্রিয়া সম্পন্ন হতে চার বছর লাগবে বলেও জানায় এটি।\nউত্তর কোরিয়ার পারমাণবিক কর্মকাণ্ড এবং স্টকপাইল ২০০৮ সাল থেকে উল্লেখযোগ্যভাবে বৃদ্ধি পেয়েছে। এখন ইয়ংবিয়ানের কাছাকাছি দ্বিতীয় রিয়্যাক্টরটি প্রায় সম্পন্ন হয়েছে। সিবিও তার অনুমানে ইউরেনিয়াম সমৃদ্ধি, অস্ত্রের সুবিধা, ক্ষেপণাস্ত্র প্রযুক্তি বা ইউরেনিয়াম খনির মতো সাইটগুলি অন্তর্ভুক্ত করেনি।\nরয়টার্স কর্তৃক প্রাপ্ত একটি গোপনীয় আইএইএর রিপোর্ট অনুযায়ী, আইএইএ'র ইরানের নিরাপত্তা কার্যক্রমের খরচ ১৫ কোটি ৮ লক্ষ ইউরো। পারমাণবিক কার্যক্রম সংক্রান্ত ইরানের দেওয়া ঘোষণাগুলো সত্যি কিনা তা আইএইএ ইতিমধ্যেই তদন্ত করছে। এদিকে উত্তর কোরিয়া থেকে পারমাণবিক কার্যক্রম বন্ধ করার কাজ একেবারে প্রাথমিকভাবে শুরু করা অনেক বেশি ব্যয়বহুল হবে।\nউত্তর কোরিয়ার পাঙ্গাই-রি পারমাণবিক পরীক্ষা কেন্দ্র; Source: Spot Image via AP\nইন্টারন্যাশনাল ইনস্টিটিউট অফ স্ট্র্যাটেজিক স্টাডিজের মার্ক ফিৎজ প্যাট্রিক বলেন, "আপনি যদি আইএইএ যাচাইকরণ এবং ইরানের নিরীক্ষণের বার্ষিক খরচ প্রায় তিন বা তার চেয়েও কয়েক গুণ বাড়িয়ে দেন, তাহলে পারমাণবিক নিরস্ত্রীকরণের চুক্তির পূর্বে উত্তর কোরিয়ার জন্য বার্ষিক খরচের একটি মোটামুটি অনুমান পেতে পারেন। উত্তর কোরিয়ার পারমাণবিক কর্মসূচি ইরানের চেয়ে আরও গোপনীয় এবং পারমাণবিক অস্ত্রের পরিপ্রেক্ষিতে উন্নততর।"\nসম্পূর্ণ প্রক্রিয়াটি সম্পন্ন করার জন্য ওয়াশিংটনকে নিশ্চিত করতে হবে উত্তর কোরিয়া তার সমস্ত প্রাসঙ্গিক সাইট এবং কার্যক্রমগুলি ঘোষণা করেছে কিনা। এক্ষেত্রে যাচাইকরণ একটি গুরুত্বপূর্ণ ভূমিকা পালন করতে পারে। উত্তর কোরিয়া তার সমস্ত কার্যক্রম ঘোষণা করেছে কিনা তা নিয়ে কোনো সন্দেহ থাকলে, ২০০৩ সালে মার্কিন নেতৃত্বাধীন আগ্রাসনের আগে ইরাকের কাছে আসলেই গণহত্যার অস্ত্র ছিল কিনা সেরকম বিতর্কের সৃষ্টি হতে পারে। তাই স্বচ্ছতা ও অনধিকার চর্চার মধ্যে একটি ভারসাম্য বজায় রাখা উচিত দু'দেশেরই।


প্রকৃতি বাঁচাতে ‘নতুন যুদ্ধ’ শুরু করতে বললেন ফখরুল | bangla.bdnews24.com\nপ্রকৃতি বাঁচাতে ‘নতুন যুদ্ধ’ শুরু করতে বললেন ফখরুল\nPublished: 17 Jun 2021 06:56 PM BdST Updated: 17 Jun 2021 06:56 PM BdST\nএ বছর সারা দেশে ৫ লাখ নিমের চারা রোপণের ঘোষণা দিয়ে প্রকৃতিকে বাঁচাতে ‘নতুন যুদ্ধ শুরুর’ আহ্বান জানিয়েছেন বিএনপি মহাসচিব মির্জা ফখরুল ইসলাম আলমগীর।\nতিনি বলেন, “আমাদের বেঁচে থাকার জন্য পরিবেশকে সুন্দর রাখতে হবে। সেজন্য অন্যতম প্রধান হচ্ছে গাছ। মানুষ হিসেবে বেঁচে থাকার জন্য এই বৃক্ষরোপণকে সামাজিক আন্দোলন মনে করে মানুষকে উদ্বুদ্ধ করতে হবে।”\nবৃহস্পতিবার ঢাকা উত্তর সিটি করপোরেশনের ৪২ নম্বর ওয়ার্ডের বেরাইদ এলাকায় বিএনপি মহানগর উত্তরের উদ্যোগে বৃক্ষরোপণ কর্মসূচির উদ্বোধন করে এ কথা বলেন ফখরুল।\nবিএনপি বৃক্ষরোপণ কর্মসূচিকে ‘সামাজিক আন্দোলনে’ পরিণত করতে চায় জানিয়ে ফখরুল বলেন, “আসুন এই বৃক্ষরোপণের মধ্য দিয়ে আমরা একটা নতুন যুদ্ধ শুরু করি। এই যুদ্ধের মধ্য দিয়ে প্রকৃতিকে বাঁচানোর জন্য, পরিবেশকে বাঁচানোর জন্য এবং আমাদের ভবিষ্যত বংশধরদের বাঁচানোর জন্য… আমার মনে হয় যে, আমরা সবাই যদি পাঁচটা করে গাছ লাগাই, তাহলে আমরা অনেক বেশি এগিয়ে যেতে পারব।””\nসরকার আগামী বাজেটে পরিবেশের উন্নয়নে ‘খুব সামান্য’ বরাদ্দ রেখেছে মন্তব্য করে বিএনপি মহাসচিব বলেন, “অথচ আমাদের দেশনেত্রী বেগম খালেদা জিয়া পরিবেশ উন্নয়নের অনেক বেশি বরাদ্দ করেছিলেন। সমস্ত উপকূলবর্তী এলাকায় গাছ লাগানোর জন্য লক্ষ লক্ষ টাকা বরাদ্দ করেছিলেন। সেখানে গাছ লাগানোর কাজ শুরু হয়েছিল। সব জায়গায় সামাজিক বনায়নের কাজ শুরু হয়েছিল।”\nআওয়ামী লীগ ক্ষমতায় আসার পর থেকে বড় বড় রাস্তার দুই ধারে পুরনো গাছগুলো কেটে ফেলা হয়েছে বলে দাবি করেন মির্জা ফখরুল।\nতিনি বলেন, “আপনি ঢাকার বাইরে গিয়ে দেখবেন, জেলা পরিষদের যত গাছ ছিল, সব নিজেরা ভাগ বাটোয়ারা করে কেটে নিয়ে গেছে।… আমাদের ঠাকুগাঁও শহরে ঢুকতেই একটা সেগুন বাগান ছিল। একটা খালের পাশ দিয়ে অনেক সেগুন গাছ লাগিয়েছিলেন একজন ডিএফও পাকিস্তান আমলে। এখন প্রায় সাফ করে ফেলেছে আওয়ামী লীগ আসার পর থেকে।”\nঢাকার আশপাশের নদীগুলো ভরাট করে দখলের জন্যও ক্ষমতাসীনদের দায়ী করেন মির্জা ফখরুল।\n“এই যে আপনারাদের তুরাগ নদী দখল হয়ে যাচ্ছে প্রতিদিন খবরের কাগজে আমরা দেখি। কারা দখল করছে? সমস্ত আওয়ামী লীগের নেতারা দখল করছে। কারা সেখানে বিভিন্ন স্থাপনা নির্মাণ করছে? কারা পাওয়ার প্ল্যান্ট তৈরি করছে? কারা ক্লাব তৈরি করছে? সব আওয়ামী লীগের লোকজন, এমপি।\n“এপাশে (বালু নদী) তাকিয়ে দেখবেন- এখান থেকে সেই রূপগঞ্জ পর্যন্ত সব দখল করেছে আওয়ামী লীগের নেতা-মন্ত্রী-এমপিরা। এভাবে দখল করে সত্যিকার অর্থে বাংলাদেশে একটা বিরূপ প্রকৃতি তৈরি করেছে, যেটা নিয়ে আমাদের বেঁচে থাকা বড় কষ্টকর।”\nবেরাইদে একটি নিম গাছের চারা রোপন এবং স্থানীয় নেতাদের মধ্যে নিম গাছের চারা বিতরণ করে আনুষ্ঠানিকভাবে বৃক্ষরোপণ কর্মসূচির উদ্বোধন করেন বিএনপি মহাসচিব।\nবিএনপির ঢাকা মহানগর উত্তরের নেতারা জানান, তারা উত্তরের বিভিন্ন থানা ও ওয়ার্ডে ১০ হাজার নিম গাজের চারা রোপণ করবেন।\nমহানগর উত্তরের সিনিয়র সহসভাপতি মুন্সি বজলুল বাসিত আনজুর সভাপতিত্বে ও সাধারণ সম্পাদক এএফএম আবদুল আলীম নকির সঞ্চালনায় অনুষ্ঠানে বিএনপির বন ও পরিবেশ বিষয়ক সম্পাদক মোসাদ্দেক হোসেন বুলবুল, সহ-সম্পাদক রওনাকুল ইসলাম টিপু, যুব দলের উত্তরের সভাপতি এসএম জাহাঙ্গীর মহানগর উত্তরের এজিএম শামসুল হক, তুহিরুল ইসলাম তুহিন, এবিএমএ আবদুর রাজ্জাক প্রমূখ নেতারা উপস্থিত ছিলেন।\nকারখানা খুলে দেওয়ার সিদ্ধান্ত হটকারি: ওয়ার্কার্স পার্টি


ঈশ্বরদীর বালিশকাণ্ডের হোতারা ফেরত দিলেন ৩৬ কোটি ৪০ লাখ টাকা – ঈশ্বরদী নিউজ টুয়েন্টিফোর | বাংলা নিউজ পেপার\nIshwardi News24 অক্টোবর ২৫, ২০২০\nদুর্নীতির দায় থেকে রক্ষা পেতে ঘুষের টাকা ফেরত দিয়েছেন রূপপুর পারমাণবিক বিদ্যুৎকেন্দ্রের দুই ঠিকাদার। অবিশ্বাস্য মূল্যে বালিশ (বালিশকাণ্ড) ও অন্যান্য সরঞ্জাম কেনাকাটায় দুর্নীতি দমন কমিশনের (দুদক) মামলার আসামি তারা। তাদের বিরুদ্ধে চার প্রকল্পের কাজে সরকারের ৩১ কোটি ২৪ লাখ টাকা আত্মসাতের অভিযোগে চারটি মামলা রয়েছে। এরই মধ্যে তারা সরকারি তহবিলে ফেরত দিয়েছেন ৩৬ কোটি ৪০ লাখ টাকা। দুদক সূত্রে এ খবর জানা গেছে।\nসূত্র জানায়, ওই বালিশকাণ্ডে ঠিকাদারি প্রতিষ্ঠান মজিদ সন্স কন্সট্রাকশনের মালিক আসিফ হোসেন ও সাজিন কন্সট্রাকশনের মালিক মো. শাহাদত হোসেন মনগড়া ও ভুয়া বিলের মাধ্যমে চারটি প্রকল্প থেকে ৩১ কোটি ২৪ লাখ ৪৭ হাজার ১৭২ টাকা আত্মসাৎ করেন। যার প্রমাণ রয়েছে দুদকের কাছে। তাদের বিল থেকে ভ্যাট ও আয়কর বাবদ ১৪ শতাংশ অর্থ কর্তন করে ওই পরিমাণ টাকা দেওয়া হয়েছিল।\nপারমাণবিক বিদ্যুৎকেন্দ্র নির্মাণ প্রকল্প দেশের এককভাবে সবচেয়ে বড় প্রকল্প। এতে মোট ব্যয় ধরা হয়েছে এক লাখ ১৩ হাজার কোটি টাকা। এ প্রকল্পের অধীনেই ছোট ছোট অনেক প্রকল্প আছে। যেমন আবাসিক ভবন নির্মাণ। ওই বাসভবনে ফার্নিচারসহ বালিশ কেনায় দুর্নীতির অভিযোগ ওঠে। সূত্র জানায়, ওই দুই ঠিকাদার রূপপুর পারমাণবিক বিদ্যুৎকেন্দ্র নির্মাণকাজের সঙ্গে সংশ্নিষ্ট অন্যান্য প্রকল্পের কাজও করছেন। সম্প্রতি ওইসব কাজের বিল প্রস্তুত হয়। গৃহায়ন ও গণপূর্ত মন্ত্রণালয়ের সংশ্নিষ্ট কমিটি ওইসব বিল থেকে ৩৬ কোটি ৪০ লাখ ৮ হাজার ৬৭৫ টাকা কর্তন করে আত্মসাৎ করা টাকা সমন্বয় করেছে।\nদুই ঠিকাদারের ভুয়া বিল থেকে ভ্যাট ও আয়কর বাবদ ১৪ শতাংশ হারে কর্তন করে ৩১ কোটি ২৪ লাখ ৪৭ হাজার ১৭২ টাকা দেওয়া হয়েছিল। পরে তাদের অন্য কাজের বিল থেকে আত্মসাৎ করা টাকা সমন্বয় করার সময় ভ্যাট ও আয়কর বাবদ ১৪ শতাংশসহ মোট ৩৬ কোটি ৪০ লাখ ৮ হাজার ৬৭৫ টাকা সরকারি তহবিলে জমা করা হয়। এ কারণে আত্মসাতের টাকা ও ফেরত দেওয়া টাকার অঙ্কে তারতম্য দেখা যাচ্ছে।\nসূত্র জানায়, রূপপুর পারমাণবিক বিদ্যুৎকেন্দ্র প্রকল্পের জন্য আসবাব ও ইলেকট্রনিক সামগ্রী কেনায় ব্যাপক অনিয়ম, দুর্নীতির অভিযোগ রয়েছে ওই দুই ঠিকাদারসহ সংশ্নিষ্ট ৯ জন প্রকৌশলীর বিরুদ্ধে। একেকটি বালিশ কেনায় ৬ হাজার ৭১৭ টাকা খরচ দেখানো হয়েছিল। বালিশের পেছনে অস্বাভাবিক অর্থ খরচের এ ঘটনা এখন ‘বালিশকাণ্ড’ হিসেবে পরিচিত।\nদুদক কমিশনার ড. মোজাম্মেল হক খান বলেন, রূপপুর পারমাণবিক বিদ্যুৎকেন্দ্রের ঠিকাদাররা অপরাধলব্ধ টাকা ফেরত দিলেও তাদের মাফ করা হবে না। টাকা ফেরত দেওয়া এক বিষয়, আর অপরাধের শাস্তি পাওয়া আরেক বিষয়। অপরাধলব্ধ টাকা ফেরত দিলেও তাদের অপরাধের শাস্তি পেতেই হবে। আইনে অপরাধের শাস্তির কথাই বলা আছে। তাদের বিরুদ্ধে মামলা হয়েছে; এখন চার্জশিট দেওয়া হবে। এর পর পুরো বিষয়টি আদালতের এখতিয়ারে যাবে। তিনি আরও বলেন, দুর্নীতিবাজরা টাকা ফেরত দিলে যদি শাস্তি মাফ করা হয়, তাহলে সমাজে অপরাধপ্রবণতা বাড়বে। এটা করা যাবে না।\nদুদক কমিশনার ড. মোজাম্মেল হক খান আরও বলেন, কোনো সরকারি কর্মকর্তা-কর্মচারী যদি অনিচ্ছায় দুর্নীতির সঙ্গে সংশ্নিষ্ট হন, সেটা যদি অনুসন্ধানে বেরিয়ে আসে তাহলে ওই কর্মকর্তা-কর্মচারীর প্রতি দুদক কিছুটা শিথিল মনোভাব দেখাতে পারে। কারণ তাকে অন্যান্য প্রক্রিয়ায় শাস্তি দেওয়ার সুযোগ থাকে। তার বিরুদ্ধে সংশ্নিষ্ট মন্ত্রণালয় বা বিভাগ থেকে শৃঙ্খলা ভঙ্গের অভিযোগে বিভাগীয় ব্যবস্থা গ্রহণ করতে পারে। ঠিকাদার বা অন্য কারও ক্ষেত্রে এ সুযোগ নেই।\nদুদক সূত্র জানায়, রূপপুর পারমাণবিক বিদ্যুৎকেন্দ্র প্রকল্পের জন্য আসবাব ও বৈদ্যুতিক সরঞ্জাম কেনার ক্ষেত্রে দুই ঠিকাদারের দুর্নীতির সঙ্গে পাবনা গণপূর্ত বিভাগের সাবেক নির্বাহী প্রকৌশলী মোহাম্মদ মাসুদুল আলমসহ ১১ জন প্রকৌশলীর সংশ্নিষ্টতা রয়েছে। তারা পরস্পর যোগসাজশে ক্ষমতার অপব্যবহার করে নানা অনিয়ম-দুর্নীতির মাধ্যমে বালিশসহ নানা সামগ্রী অতি উচ্চমূল্যে ক্রয় দেখিয়ে সরকারের অর্থ আত্মসাৎ করেন।\nপাবনার রূপপুরে নির্মাণ করা হচ্ছে দেশের প্রথম পারমাণবিক বিদ্যুৎকেন্দ্র। এ প্রকল্পটি বাস্তবায়নের শুরুতেই নির্মাণাধীন আবাসন প্রকল্পের আসবাব কেনাসহ লাগামহীন অর্থ ব্যয়ের অভিযোগ উঠলে এক পর্যায়ে প্রকল্পের নির্বাহী প্রকৌশলী মাসুদুল আলমকে প্রত্যাহার করা হয়। পরে দুদক অভিযোগটি আমলে নিয়ে অনুসন্ধান করে দুর্নীতির প্রমাণ পায়। এর পর দুদক উপপরিচালক মো. নাসির উদ্দিন ও উপসহকারী পরিচালক মোহাম্মদ শাহজাহান মিরাজ বাদী হয়ে ওই দুই ঠিকাদার, সংশ্নিষ্ট ১১ জন প্রকৌশলীসহ ১৩ জনের বিরুদ্ধে চারটি মামলা করেন গত বছরের ১২ ডিসেম্বর।\nসূত্র জানায়, মামলাগুলোর তদন্ত কাজ প্রায় শেষ। এই তদন্ত পর্যায়েই দুই ঠিকাদার দুর্নীতির টাকা ফেরত দিয়েছেন। শিগগির চার মামলার চার্জশিট পেশ করা হবে আদালতে। চার্জশিটে আত্মসাৎ করা টাকা ফেরত দেওয়ার বিষয়টি উল্লেখ করা হবে। এ ক্ষেত্রে কারও সাজা মওকুফ বিষয়ে কোনো সুপারিশ করা হবে না। আসামিদের সাজা মওকুফ করার বিষয়টি সম্পূর্ণরূপে আদালতের এখতিয়ারভুক্ত।\nজানা গেছে, ওই দুই ঠিকাদার আত্মসাৎ করা অর্থ ফেরত দিয়ে দুদককে লিখিতভাবে অবহিত করেছেন চলতি মাসেই। বিষয়টি নিশ্চিত হতে দুদকের তদন্ত কর্মকর্তা উপপরিচালক নাসির উদ্দিন ও উপসহকারী পরিচালক মোহাম্মদ শাহজাহান মিরাজ পাবনা গণপূর্ত বিভাগের নির্বাহী প্রকৌশলী মো. আনোয়ারুল আজিমের কাছে চিঠি পাঠান। এর জবাবে নির্বাহী প্রকৌশলী আত্মসাৎ করা অর্থ সরকারি তহবিলে জমা হয়েছে বলে লিখিতভাবে দুই তদন্ত কর্মকর্তাকে অবহিত করেছেন।\nচার মামলার আসামিদের মধ্যে ১১ প্রকৌশলী হলেন- পাবনা গণপূর্ত বিভাগের সাবেক নির্বাহী প্রকৌশলী মোহাম্মদ মাসুদুল আলম, উপসহকারী প্রকৌশলী মো. জাহিদুল কবীর, উপবিভাগীয় প্রকৌশলী (সিভিল) মো. মোস্তফা কামাল, উপসহকারী প্রকৌশলী মো. শফিকুল ইসলাম, উপবিভাগীয় প্রকৌশলী আহমেদ সাজ্জাদ খান, এস্টিমেটর ও উপসহকারী প্রকৌশলী (সিভিল) সুমন কুমার নন্দী, সহকারী প্রকৌশলী মো. তারেক, সহকারী প্রকৌশলী মো. আমিনুল ইসলাম, উপসহকারী প্রকৌশলী মো. আবু সাঈদ, উপসহকারী প্রকৌশলী মো. রওশন আলী ও উপবিভাগীয় প্রকৌশলী (সিভিল) মো. তাহাজ্জুদ হোসেন। প্রতিটি মামলায় আসামি করা হয়েছে সাবেক নির্বাহী প্রকৌশলী মোহাম্মদ মাসুদুল আলমকে।\nচারটি প্রকল্পের অধীনে চারটি ২০ তলা আবাসিক ভবন নির্মাণ কাজে এ দুর্নীতি হয়।\nপ্রকল্প-১: চারটি মামলার মধ্যে ৮৫০ বর্গফুটের ৬ ইউনিটবিশিষ্ট ২০ তলা ফাউন্ডেশনের ২০ তলা ভবন নির্মাণের (১ নং ভবন) জন্য কিছু সিভিল ও কিছু ই/এম ওয়ার্কসহ ৭০টি আইটেম (বালিশসহ অন্যান্য পণ্য) সংগ্রহ প্রকল্প বাস্তবায়নের নামে ৭ কোটি ৭৯ লাখ ৪২ হাজার ৪৩৮ টাকা আত্মসাতের অভিযোগে একটি মামলা করা হয়। দুদক উপপরিচালক মো. নাসির উদ্দিন বাদী হয়ে সাবেক নির্বাহী প্রকৌশলী মোহাম্মদ মাসুদুল আলমসহ ৯ জনকে আসামি করে মামলাটি করেন।\nপ্রকল্প-২: ৮৫০ বর্গফুটের ৬ ইউনিটবিশিষ্ট ২০ তলা ভবন (২ নং ভবন) নির্মাণের জন্য কিছু সিভিল ও কিছু ই/এম ওয়ার্কসহ ৭৫টি আইটেম সংগ্রহ প্রকল্প বাস্তবায়নের নামে ৭ কোটি ৪৮ লাখ ১৬ হাজার টাকা আত্মসাতের অভিযোগে দ্বিতীয় মামলা করা হয়। দুদক উপপরিচালক মো. নাসির উদ্দিন বাদী হয়ে সাবেক নির্বাহী প্রকৌশলী মোহাম্মদ মাসুদুল আলমসহ ৯ জনকে আসামি করে মামলাটি করেন।\nপ্রকল্প-৩: ৮৫০ বর্গফুটের ৬ ইউনিটবিশিষ্ট ২০ তলা ভবন (৩ নং ভবন) নির্মাণের জন্য কিছু সিভিল এবং কিছু ই/এম ওয়ার্কসহ ৬৩টি আইটেম সংগ্রহ প্রকল্প বাস্তবায়নের নামে ৭ কোটি ৮৪ লাখ টাকা আত্মসাতের অভিযোগে সাবেক নির্বাহী প্রকৌশলী মোহাম্মদ মাসুদুল আলমসহ আট জনকে আসামি করে তৃতীয় মামলাটি করা হয়। দুদক উপসহকারী পরিচালক মোহাম্মদ শাহজাহান মিরাজ বাদী হয়ে মামলাটি করেন।\nপ্রকল্প-৪: প্রতি ইউনিট ১২৫০ বর্গফুটের ৬ ইউনিটবিশিষ্ট ২০ তলা ভবনের (১ নং ভবন) জন্য কিছু সিভিল ওয়ার্ক ও কিছু ই/এম ওয়ার্কসহ ৯২টি আইটেম সংগ্রহ প্রকল্প বাস্তবায়নের নামে ৮ কোটি ১২ লাখ ৭৯ হাজার টাকা আত্মসাতের অভিযোগ আনা হয়েছে চতুর্থ মামলায়। দুদক উপসহকারী পরিচালক মোহাম্মদ শাহজাহান মিরাজ বাদী হয়ে সাবেক নির্বাহী প্রকৌশলী মোহাম্মদ মাসুদুল আলমসহ সাতজনকে আসামি করে মামলাটি করেন।


রাজধানীতে এসএসসির ফরম পূরণ\n১৬ ফেব্রুয়ারি ২০১৯, ০১:০৭\nরাজধানীর ৪০টি শিক্ষাপ্রতিষ্ঠানে ২০১৯ সালের এসএসসি পরীক্ষার ফরম পূরণে ২৩ কোটি ৫৫ লাখ ৮ হাজার ৮৮০ টাকা অতিরিক্ত ফি আদায় করা হয়েছে। সবচেয়ে বেশি টাকা আদায়কারী প্রতিষ্ঠান হিসেবে কে এল জুবিলি স্কুল অ্যান্ড কলেজ, ছোলমাইদ উচ্চবিদ্যালয়, আহমেদ বাওয়ানী স্কুল অ্যান্ড কলেজ, ওয়েস্ট অ্যান্ড হাইস্কুল ও এসওএস হারমান মেইনার স্কুল অ্যান্ড কলেজকে চিহ্নিত করেছে মাধ্যমিক ও উচ্চশিক্ষা অধিদফতর (মাউশি)। অধিদফতরের ১১টি তদারকি টিমের প্রতিবেদনে এসব তথ্য পাওয়া গেছে। বাংলা ট্রিবিউন\nএসব প্রতিষ্ঠান সর্বোচ্চ ১০ লাখ থেকে প্রায় ২৫ লাখ টাকা পর্যন্ত অতিরিক্ত আদায় করেছে বলে তদারকি টিমের প্রতিবেদনে উল্লেখ করা হয়েছে। এ ছাড়া বাড্ডা আলাতুন্নেছা উচ্চবিদ্যালয় অতিরিক্ত ফি আদায় সম্পর্কে তদারকি টিমকে কোনো তথ্য দেয়নি।\nপ্রতিবেদনে আরো বলা হয়, ফরম পূরণে শিক্ষাপ্রতিষ্ঠান অতিরিক্ত টাকা নিয়েছে বলে অভিযুক্ত প্রতিষ্ঠান প্রধানদের সাথে কথা বলে জানা গেছে। তবে অনেক প্রতিষ্ঠান বলেছে, তারা টাকা ফেরত দিয়েছে। আবার অনেক প্রতিষ্ঠান বলেছে, রেজুলেশন করে টাকা নেয়া হয়েছে।\nএ ব্যাপারে মাধ্যমিক ও উচ্চশিক্ষা অধিদফতরের (মাউশি) পরিচালক (মাধ্যমিক) অধ্যাপক ড. আবদুল মান্নান বলেন, ‘আমরা ১১টি টিমের প্রতিবেদন পেয়েছি। প্রতিবেদন শিক্ষা মন্ত্রণালয়ে পাঠিয়ে দিয়েছি। মন্ত্রণালয়ের নির্দেশনার পর অভিযুক্ত প্রতিষ্ঠানগুলোর বিরুদ্ধে ব্যবস্থা নেয়া হবে।’ মন্ত্রণালয় সূত্রে জানা গেছে, শিক্ষাপ্রতিষ্ঠানের পরীক্ষাসংক্রান্ত সব বিষয়ের দায়িত্ব পালন করে সংশ্লিষ্ট শিক্ষা বোর্ড। মন্ত্রণালয় কৌশল, নীতি ও সিদ্ধান্ত দিয়ে থাকে। সেই হিসেবে রাজধানীর অভিযুক্ত শিক্ষা প্রতিষ্ঠানগুলোর বিরুদ্ধে ব্যবস্থা নেবে ঢাকা শিক্ষা বোর্ড।\nঢাকা শিক্ষা বোর্ডের চেয়ারম্যান অধ্যাপক মু. জিয়াউল হক বলেন, ‘আমরা যথাযথ ব্যবস্থা নেবো। ইতোমধ্যে আমরা ব্যবস্থা নেয়া শুরু করেছি। অনেকগুলো প্রতিষ্ঠান টাকা ফেরত দিয়েছে, যারা ফেরত দেয়নি বলে প্রমাণ পাওয়া গেছে তাদের বিরুদ্ধে বিধিবিধান অনুযায়ী ব্যবস্থা নেবো। কাউকে ছাড় দেয়া হবে না।’\n২০১৯ সালের এসএসসি পরীক্ষার ফরম পূরণে অতিরিক্ত টাকা নেয়া হচ্ছে অভিযোগ উঠলে গত ২০ নভেম্বর মাধ্যমিক ও উচ্চশিক্ষা অধিদফতর (মাউশি) রাজধানীর শিক্ষা প্রতিষ্ঠানগুলোতে তদন্তের জন্য ১১টি অঞ্চলে ভাগ করে প্রত্যেক অঞ্চলের জন্য একটি করে কমিটি গঠন করে। প্রতিটি কমিটিতে রাখা হয় তিনজন করে সদস্য। এসব কমিটি রাজধানীর শিক্ষাপ্রতিষ্ঠান সরেজমিন পরিদর্শন করে অভিযুক্ত ৪১টি শিক্ষাপ্রতিষ্ঠানকে খুঁজে বের করে। এসব প্রতিষ্ঠানের মধ্যে ৪০টি প্রতিষ্ঠান থেকে অতিরিক্ত ফি নেয়ার তথ্য সংগ্রহ করে। শুধু বাড্ডা আলাতুন্নেছা উচ্চবিদ্যালয় নামে একটি প্রতিষ্ঠান তথ্য দেয়নি। তবে তদন্ত টিমের কাছে তথ্য না দেয়ার ব্যাপারে আলাতুনন্নেছা উচ্চবিদ্যালয় ও কলেজের অধ্যক্ষ শামসুল আলম বলেন, ‘আমরা তথ্য দিয়েছি। অতিরিক্ত টাকা আমরা নেইনি।’ এ দিকে মাউশির গঠন করা ১১টি টিমের প্রতিবেদন থেকে জানা যায়, রাজধানীর ইসলামবাগ আশরাফ আলী উচ্চবিদ্যালয় ৭৭ জন ছাত্রের কাছ থেকে জনপ্রতি এক হাজার ২০০ টাকা করে আদায় করেছে ৯২ হাজার ৪০০। ইসলামবাগ আইডিয়াল স্কুল অ্যান্ড কলেজ ৬১ জন পরীক্ষার্থীর কাছ থেকে জনপ্রতি ৫০০ টাকা করে অতিরিক্ত আদায় করেছে ৩০ হাজার ৫০০ টাকা। রায়হান স্কুল অ্যান্ড কলেজের ৭০ জন পরীক্ষার্থীর কাছ থেকে জনপ্রতি তিন হাজার ৫০০ টাকা করে অতিরিক্ত আদায় করা হয়েছে দুই লাখ ৪৫ হাজার টাকা। মুকুলিয়া শিক্ষালয়ের ৬৯ জন পরীক্ষার্থীর কাছ থেকে জনপ্রতি তিন হাজার ১৫০ টাকা করে অতিরিক্ত আদায় করা হয়েছে দুই লাখ ১৭ হাজার ৩৫০ টাকা। ওয়েস্ট অ্যান্ড হাইস্কুলের ২২৩ জন পরীক্ষার্থীর কাছ থেকে জনপ্রতি পাঁচ হাজার করে অতিরিক্ত আদায় করা হয়েছে ১১ লাখ ১৫ হাজার টাকা। জামিলা খাতুন লালবাগ উচ্চবিদ্যালয়ের ১০৪ জন পরীক্ষার্থীর কাছ থেকে জনপ্রতি দুই হাজার ৭০০ করে আদায় করা হয়েছে দুই লাখ ৮০ হাজার ৮০০ টাকা। নতুন পল্টন লাইন স্কুলের ১৬৯ জন পরীক্ষার্থীর কাছ থেকে জনপ্রতি তিন হাজার ৮৫০ করে অতিরিক্ত আদায় করা হয়েছে ছয় লাখ ৫০ হাজার ৬৫০ টাকা। শহীদ মানিক আদর্শ উচ্চবিদ্যালয়ের ৫৬ জন পরীক্ষার্থীর কাছ থেকে জনপ্রতি চার হাজার ১০০ করে অতিরিক্ত আদায় করা হয়েছে দুই লাখ ২৯ হাজার ৬০০ টাকা। শহীদ শেখ রাসেল সরকারি উচ্চবিদ্যালয়ের ১৫০ জন পরীক্ষার্থীর কাছ থেকে জনপ্রতি ৫০০ করে অতিরিক্ত আদায় করা হয়েছে ৭৫ হাজার টাকা। গজমহল ট্যানারি উচ্চবিদ্যালয়ের ১৪১ জন পরীক্ষার্থীর কাছ থেকে জনপ্রতি দুই হাজার ৮০০ করে অতিরিক্ত আদায় করা তহয়েছে তিন লাখ ৯৪ হাজার ৮০০ টাকা। সালেহা উচ্চমাধ্যমিক বিদ্যালয়ের ৩১০ জন পরীক্ষার্থীর কাছ থেকে জনপ্রতি দুই হাজার ৩৫০ করে অতিরিক্ত আদায় করা হয়েছে সাত লাখ ২৮ হাজার ৫০০ টাকা। ওয়াজ উদ্দিন উচ্চবিদ্যালয়ের ১২৪ জন পরীক্ষার্থীর কাছ থেকে জনপ্রতি এক হাজার ৫২০ করে অতিরিক্ত আদায় করা হয়েছে এক লাখ ৮৮ হাজার ৪৮০ টাকা। আশরাফাবাদ উচ্চবিদ্যালয়ের ৩৭০ জন পরীক্ষার্থীর কাছ থেকে জনপ্রতি দুই হাজার ৫০০ করে অতিরিক্ত আদায় করা হয়েছে ৯ লাখ ২৫ হাজার টাকা। হাজী আব্দুল আওয়াল উচ্চবিদ্যালয়ের ৪৯ জন পরীক্ষার্থীর কাছ থেকে জনপ্রতি দুই হাজার ৭০০ টাকা করে অতিরিক্ত আদায় করা হয়েছে এক লাখ ৩২ হাজার ৩০০ টাকা। বাড্ডা উচ্চবিদ্যালয়ের ৯৬ জন পরীক্ষার্থীর কাছ থেকে জনপ্রতি তিন হাজার করে অতিরিক্ত আদায় করা হয়েছে দুই লাখ ৮৮ হাজার টাকা। ছোলমাইদ উচ্চবিদ্যালয়ের ৪৫৬ জন পরীক্ষার্থীর কাছ থেকে জনপ্রতি চার হাজার ২০০ করে অতিরিক্ত আদায় করা হয়েছে ১৯ লাখ ১৫ হাজার ২০০ টাকা। মডেল একাডেমি মিরপুর-১ প্রতিষ্ঠানের ২৪৬ জন পরীক্ষার্থীর কাছ থেকে জনপ্রতি দুই হাজার ৪০০ করে অতিরিক্ত আদায় করা হয়েছে পাঁচ লাখ ৯০ হাজার ৪০০ টাকা। পল্লবী মাজেদুল ইসলাম মডেল স্কুলের ১২২ জন পরীক্ষার্থীর কাছ থেকে জনপ্রতি পাঁচ হাজার ১৫০ টাকা করে অতিরিক্ত আদায় করা হয়েছে ছয় লাখ ২৮ হাজার ৩০০ টাকা। ধামাল কোর্ট আদর্শ উচ্চবিদ্যালয়ের ৬৭ জন পরীক্ষার্থীর কাছ থেকে জনপ্রতি অতিরিক্ত আদায় করা হয়েছে দুই লাখ ৪৭ হাজার ৯০০ টাকা। বাংলাদেশ মুক্তিযোদ্ধা উচ্চবিদ্যালয়ের ৭১ জন পরীক্ষার্থীর কাছ থেকে জনপ্রতি চার হাজার ২৬৫ টাকা করে অতিরিক্ত আদায় করা হয়েছে তিন লাখ দুই হাজার ৮১৫ টাকা। আলহাজ আব্বাস উদ্দিন উচ্চবিদ্যালয়ের ১৩৩ জন পরীক্ষার্থীর কাছ থেকে জনপ্রতি তিন হাজার ৪০ টাকা করে অতিরিক্ত আদায় করা হয়েছে চার লাখ চার হাজার ৩২০ টাকা। মিরপুর শহীদ স্মৃতি উচ্চবিদ্যালয়ের ১২৫ জন পরীক্ষার্থীর কাছ থেকে জনপ্রতি চার হাজার ৩০০ করে অতিরিক্ত আদায় করা হয়েছে পাঁচ লাখ ৩৭ হাজার ৫০০ টাকা। ড. মুহাম্মদ শহীদুল্লাহ আদর্শ উচ্চবিদ্যালয়ের ১৫৫ জন পরীক্ষার্থীর কাছ থেকে জনপ্রতি তিন হাজার ৬০০ করে অতিরিক্ত আদায় করা হয়েছে পাঁচ লাখ ৫৮ হাজার টাকা। এসওএস হারমান মেইনার স্কুল অ্যান্ড কলেজ ১০৬ জন পরীক্ষার্থীর কাছ থেকে জনপ্রতি আট হাজার ৮০০ করে অতিরিক্ত আদায় করেছে ৯ লাখ ৩২ হাজার ৮০০ টাকা। ইব্রাহিমপুর সালাউদ্দিন উচ্চবিদ্যালয় ২৫৭ জন পরীক্ষার্থীর কাছ থেকে জনপ্রতি এক হাজার ২০০ করে অতিরিক্ত আদায় করেছে তিন লাখ আট হাজার ৪০০ টাকা। দক্ষিণ কাফরুল মডেল উচ্চবিদ্যালয় ৭১ জন পরীক্ষার্থীর কাছ থেকে জনপ্রতি এক হাজার করে অতিরিক্ত আদায় করেছে ৭১ হাজার টাকা। সেন্ট গ্রেগরি উচ্চবিদ্যালয় ১৯৮ জন পরীক্ষার্থীর কাছ থেকে জনপ্রতি আট হাজার ৪০০ করে অতিরিক্ত আদায় করেছে ১৬ লাখ ৬৩ হাজার ২০০ টাকা। সেন্ট ফ্রান্সিস জেবিয়ার্স গার্লস হাইস্কুল ২৪৬ জন পরীক্ষার্থীর কাছ থেকে জনপ্রতি আট হাজার করে অতিরিক্ত আদায় করেছে ১৯ লাখ ৬৮ হাজার টাকা। ঢাকা সেন্ট্রাল গার্লস হাইস্কুল ১৬১ জন পরীক্ষার্থীর কাছ থেকে জনপ্রতি পাঁচ হাজার ১৩০ টাকা করে অতিরিক্ত আদায় করেছে আট লাখ ২৫ হাজার ৯৩০ টাকা। দক্ষিণ মুহসেন্দি বালিকা উচ্চবিদ্যালয় ৭৮ জন পরীক্ষার্থীর কাছ থেকে জনপ্রতি দুই হাজার ৬০০ করে অতিরিক্ত আদায় করেছে দুই লাখ দুই হাজার ৮০০ টাকা। আনন্দময়ী বালিকা উচ্চবিদ্যালয় ২৬৬ জন পরীক্ষার্থীর কাছ থেকে জনপ্রতি চার হাজার ৭০০ করে অতিরিক্ত আদায় করেছে ১২ লাখ ৫০ হাজার ২০০ টাকা। হাম্মাদিয়া উচ্চবিদ্যালয় ১২৫ জন পরীক্ষার্থীর কাছ থেকে জনপ্রতি তিন হাজার ১২৫ টাকা করে অতিরিক্ত আদায় করেছে তিন লাখ ৯০ হাজার ৬২৫ টাকা। রমনা রেলওয়ে উচ্চবিদ্যালয় ৬০ পরীক্ষার্থীর কাছ থেকে জনপ্রতি এক হাজার ৯০০ টাকা করে অতিরিক্ত আদায় করেছে এক লাখ ১৪ হাজার টাকা। বংশাল বালিকা উচ্চবিদ্যালয় ৪৩ জন পরীক্ষার্থীর কাছ থেকে জনপ্রতি তিন হাজার ৩৫০ টাকা করে অতিরিক্ত আদায় করেছে এক লাখ ৪৪ হাজার ৯১০ টাকা। মিল্লাত উচ্চবিদ্যালয় ১৮২ জন পরীক্ষার্থীর কাছ থেকে জনপ্রতি তিন হাজার ২০০ করে অতিরিক্ত আদায় করেছে পাঁচ লাখ ৮২ হাজার ৪০০ টাকা। পোগোজ স্কুল ২১৭ জন পরীক্ষার্থীর কাছ থেকে জনপ্রতি দুই হাজার ৫৫০ করে অতিরিক্ত আদায় করেছে পাঁচ লাখ ৫৩ হাজার ৩৫০ টাকা। গ্রাজুয়েটস উচ্চবিদ্যালয় ৭১ জন পরীক্ষার্থীর কাছ থেকে জনপ্রতি এক হাজার ২০০ করে অতিরিক্ত আদায় করেছে ৮৫ হাজার ২০০ টাকা। কে এল জুবিলি স্কুল অ্যান্ড কলেজ ৪৭৩ জন পরীক্ষার্থীর কাছ থেকে জনপ্রতি পাঁচ হাজার ২৫০ টাকা করে অতিরিক্ত আদায় করেছে ২৪ লাখ ৮৩ হাজার ২৫০ টাকা। আহমেদ বাওয়ানী স্কুল অ্যান্ড কলেজ ৪৮২ জন পরীক্ষার্থীর কাছ থেকে দুই হাজার ৫০০ করে অতিরিক্ত আদায় করেছে ১২ লাখ পাঁচ হাজার টাকা। শিক্ষা মন্ত্রণালয় সূত্রে জানা গেছে, গত ১৯ নভেম্বর মাধ্যমিক ও উচ্চশিক্ষা বিভাগ এবং কারিগরি ও মাদরাসা শিক্ষা বিভাগ থেকে এসএসসি পরীক্ষার ফরম পূরণে অতিরিক্ত ফি নেয়ার অভিযোগে মাধ্যমিক ও উচ্চশিক্ষা অধিদফতর, মাদরাসা শিক্ষা অধিদফতর ও সংশ্লিষ্ট শিক্ষা বোর্ডকে প্রয়োজনীয় ব্যবস্থা নেয়ার নির্দেশ দেয়। ওই নির্দেশনার পর সংশ্লিষ্ট সংস্থা তদারকি টিম করে শিক্ষাপ্রতিষ্ঠানের বিরুদ্ধে অতিরিক্ত ফি নেয়ার অভিযোগ খতিয়ে দেখছে। অভিযোগের ব্যাপারে বাড্ডা হাইস্কুলের প্রধান শিক্ষক সিরাজুল হক বলেন, আমরা ম্যানেজিং কমিটির মাধ্যমে রেজুলেশন করে তিন হাজার টাকা বেশি নিয়েছি। এক হাজার টাকা মডেল টেস্টের জন্য আর দুই হাজার টাকা কোচিংয়ের জন্য। এসএসসি পরীক্ষার ফরম পূরণে জনপ্রতি আট হাজার করে বেশি টাকা নেয়া হয়েছে কি না জানতে চাইলে সেন্ট ফ্রান্সিস জেভিয়ার্স গার্লস স্কুল অ্যান্ড কলেজের অধ্যক্ষ স্যার মেরী পালমা বলেন, ‘উনারা (মাউশির তদারকি টিম) তদন্ত করে গেছেন।’ তদারকি টিম টাকা ফেরত দেয়ার কথা বলেছে কি না জানতে চাইলে অধ্যক্ষ বলেন, ‘আমি ওই সময় ট্রেনিংয়ে ছিলাম, আমি বলতে পারব না। আর এখন আমি বাইরে, আমি এখন বলতে পারব না।’\nভারতের নির্বাচন থেকে শিক্ষা নিন : ড. মোশাররফ\nবেদুইন তাঁবুর আকৃতিতে ফয়সাল মসজিদ\nঅধ্যাপক মোজাফ্ফর আহমদ ছিলেন সামাজিক আন্দোলনের অগ্রসৈনিক স্মরণসভায় বক্তারা\n২৪ মে নিরাপদ নগর দিবস ঘোষণা মশার গান ও যানজট অপছন্দ বলেই মেয়র হয়েছি : আতিকুল\nনাগরিক নিরাপত্তা জোটের উদ্বেগ মানবাধিকার ও নাগরিক অধিকার সুরক্ষায় দায়িত্ব এড়াচ্ছে সরকার


অ’মানুষের তালিকায় উচ্চশিক্ষিতরাই বেশি! - মুক্ত সংবাদ 24\nঅ’মানুষের তালিকায় উচ্চশিক্ষিতরাই বেশি!\nDecember 26, 2020 admin জাতীয় 0\nবাংলার নবাব সিরাজউদ্দৌলা খ্যাত অ’ভিনেতা আনো’য়ার হোসেন। জীবনের সকল আয়, ব্যয় করেছেন সন্তানদের পেছনে। বড় ছে’লে সুইডেন, বাকী’ ৩ ছে’লে ও ১ কন্যা আ’মেরিকায়।\nএকা বাসায় ধুকে ধুকে ম’রলেন। ১টি সন্তান ও এলেন না বাবাকে দেখতে।জীবনের শেষ বেলাতেও অ’ভিনয় করতে হয়েছে পেটের তাগিদে চাকর, বাকরের চরিত্রে।২ সন্তানের জনক সময়ের সাহসী’ কবি আল মাহমুদ। বনানীর বাড়ী বিক্রী করে সন্তানদের বিদেশে পাঠান ‘আর ফি’রে আসেনি আদরে’র দুলালেরা। কবি আজ নিজ গ্রা’মের বাড়ীতে বিছানায় পড়ে রয়ে’ছেন।দেখার কেউ নেই।\nএক সময় চলে যাবেন না ফিরার দেশে।সন্তান মে’ধাবী হলেবাবা মা তাঁদের পেছনে পয়’সা খরচ করতে কৃপনতা করে না। বাড়ী, গাড়ী, সোনা, গহনা সবই বিক্রী করে দে’য় তবুও মা-বাবার আনন্দের সীমা থাকে না-অথচ’ এই সন্তানগুলো’ই বড় হয়ে ভাল পজিশনে পৌঁছে মা-বাবাকে ক’ষ্ট দেয়- ভীষণ ক’স্ট দেয়। বিশ্বা’স না হলে বৃদ্ধা’শ্রম গু’লি একবার ঘুরে আসুন।\nতার প্রমান সহ’জেই পেয়ে যাবেন।৯০% উচ্চ পদস্থ কর্মক’র্তা, ডাক্তার, সচিব,সে’না অফিসার, ইঞ্জিনিয়ার, বিদেশীর মা বাবারাই বৃদ্ধাশ্রমে। অবিশ্বা’স্য হলেও এটি বেদনাদায়ক সত্যি।পরি’শেষে: যে মেধার কারনে বাবা মাকে আজকে দুরে থাকতে হয় এই মেধার কপালে জুতা মা’রি আমি। আর সেই জুতো দিয়ে ওদের কে মা’রি, অমানুষ কোথাকার।


কুরুক্ষেত্র জেলা - উইকিপিডিয়া\n৪আন্তর্জাতিক গীতা মহোৎসব\nহরিয়ানায় কুরুক্ষেত্র জেলার অবস্থান\n১. থানেসার, ২. শাহাবাদ ৩. পেহোয়া, ৪. লাডওয়া\n১,৫৩০ বর্গকিমি (৫৯০ বর্গমাইল)\nকুরুক্ষেত্র (যমুনা নগর ও কৈথল জেলার সাথে ভাগ করা)\nকুরুক্ষেত্র জেলা উত্তর ভারতের হরিয়ানা রাজ্যের ২২টি জেলার মধ্যে একটি। হিন্দু ধর্মাবলম্বীদের পবিত্র স্থান কুরুক্ষেত্র শহরটি এই জেলার প্রশাসনিক সদর দফতর। জেলাটির আয়তন ১,৫৩০.০০ বর্গ কিলোমিটার। এই জেলার জনসংখ্যা হল ৯,৬৪,৬৫৫ জন (২০১১ শুমারি)। এই জেলাটি আম্বালা বিভাগের অন্তর্গত। কুরুক্ষেত্রও শ্রীমদ্ভাগবদগীতার ভূমি। জ্যোতিসর কুরুক্ষেত্র এমন এক স্থান যেখানে কৃষ্ণ মহাভারতে অর্জুনকে গীতার উপদেশ প্রচার করেছিলেন বলে বিশ্বাস করা হয়।\nকুরুক্ষেত্রের যুদ্ধ মহাভারতের একটি পাণ্ডুলিপিতে চিত্রিত হয়েছে\nজেলার নামকরণ কুরুক্ষেত্রের প্রাচীন অঞ্চল থেকে করা হয়েছে, যার আক্ষরিক অর্থ কুরুদের দেশ। এটা বিশ্বাস করা হয় যে মহাভারত পুরাণে বর্ণিত কুরুক্ষেত্র যুদ্ধ এখানে হয়েছিল এবং শ্রীকৃষ্ণ যুদ্ধের আগে অর্জুনকে ভাগবত গীতা প্রচার করেছিলেন।[তথ্যসূত্র প্রয়োজন] [ উদ্ধৃতি প্রয়োজন ]\n১৯৭৩ সালে জেলাটি পূর্ববর্তী কর্নাল জেলা থেকে পৃথক করা হয়। পরবর্তীকালে এই জেলার কিছু অংশ কৈথাল এবং যমুনা নগর জেলা গঠনের স্থানান্তরিত করা হয়।\nকুরুক্ষেত্র জেলা দুটি মহকুমা নিয়ে গঠিত। মহকুমা দুটি হল- থানেসার ও পেহোয়া। থানেসার মহকুমা দুই তহশিল এবং দুই উপ- তহশিল নিয়ে গঠিত। তহশিল দুটি হল থানেসার এবং শাহাবাদ এবং উপ- তহশিল দুটি হল লাদুওয়া এবং বাবাইন। পেহোয়া মহকুমা পেহোয়া তহসিল ও ইসমাইলবাদ উপ-তহসিল নিয়ে গঠিত। এই জেলায় উল্লেখযোগ্য শহরগুলি হল - কুরুক্ষেত্র, থানেসার এবং পেহোয়া। পাঞ্জাব সীমান্তে অবস্থানের কারণে এই জেলাতে শিখদের জনসংখ্যাও যথেষ্ট।\nআন্তর্জাতিক গীতা মহোৎসব[সম্পাদনা]\nকুরুক্ষেত্র কেবল মহাভারতের ভূমি হিসাবে পরিচিত ভূমি নয়; এটি ভগবান কৃষ্ণ দ্বারা অর্জুনকে দেওয়া জীবনদর্শন এবং কর্মফলের জন্যও পরিচিত। আজ থেকে ৫০০০ বছরেরও বেশি সময় ধরে, ধর্মগ্রন্থ শ্রীমদ্ভগবাদ গীতা এবং সম্প্রদায়ের থেকে মুক্ত এক ধর্মগ্রন্থ হিসাবে আত্মপ্রকাশ করেছে। নিষ্কামকর্মের বার্তার জন্য এটি বিশ্বজুড়ে সমানভাবে শ্রদ্ধাশীল, যা সমস্ত যুগে অনেক প্রাসঙ্গিক।\nকুরুক্ষেত্র জেলায় ধর্ম (২০১১)\n২০১১ সালের আদমশুমারি অনুসারে কুরুক্ষেত্র জেলার জনসংখ্যা ৯,৬৪,২৩১ জন, যা ফিজি রাষ্ট্রের সমান বা মার্কিন যুক্তরাষ্ট্রের মন্টানা রাজ্যের সমান।  জনসংখ্যার হিসাবে এটি ভারতে ৪৫৩তম স্থানে রয়েছে (মোট ৬৪০ টির মধ্যে)। জেলাটির জনসংখ্যার ঘনত্ব ৬৩০ জন প্রতি বর্গকিলোমিটার (১,৬০০ জন/বর্গমাইল)। ২০০১-১১ সময়কালে এক দশকে জনসংখ্যা বৃদ্ধির হার ছিল ১৬.৮১%। কুরুক্ষেত্রে প্রতি ১০০০ জন পুরুষের বিপরীতে ৮৮৯ জন মহিলা রয়েছেন এবং সাক্ষরতার হার ৭৬.৭%। ভারতের ২০১১ সালের আদমশুমারির সময়ে জেলার জনসংখ্যার ৮১.৯৪% হিন্দি এবং ১৭.৪৭% পাঞ্জাবি তাদের প্রথম ভাষা হিসাবে দাবি করেছিলেন।\n↑ "2010 Resident Population Data"। U. S. Census Bureau। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ ২০১১-০৯-৩০। Montana 989,415\nকুরুক্ষেত্র জেলা ওয়েবসাইট\n'https://bn.wikipedia.org/w/index.php?title=কুরুক্ষেত্র_জেলা&oldid=5592239' থেকে আনীত\nএ পৃষ্ঠায় শেষ পরিবর্তন হয়েছিল ০০:০৫টার সময়, ২৬ ডিসেম্বর ২০২১ তারিখে।


বিএ.৪ এবং বিএ.৫ ওমিক্রনের এই দুটি ভ্যারিয়েন্ট ভ্যাকসিনের সুরক্ষা কবচ ভাঙতে সক্ষম , BA.4 and BA.5 of Omicron are capable of breaking the corona vaccine protection. - Bengali Oneindia\n55 min ago শুক্রবার মা লক্ষ্মীকে প্রসন্ন করুন এইভাবে, দিন তাঁর পছন্দের ভোগ, লক্ষ্মীর কৃপা থাকবে আপনার ওপর\n| Published: May 1 2022, 16:36 [IST]\nকরোনা নিয়ে দক্ষিণ আফ্রিকার বিজ্ঞানীদের নতুন তথ্য প্রকাশিত হল ব্লুমবার্গে৷ সারা বিশ্ব জুড়েই করোনার নতুন কেস বাড়ছে৷ হঠাৎ করোনা বৃদ্ধির মধ্যে, নতুন ওমিক্রন সাবস্ট্রেনগুলির সংক্রমণ ক্ষমতা ও অ্যান্টিবডির সুরক্ষা বলয় ভেঙে সংক্রমিত করার বিষয়টি সামনে এসেছে৷ বিজ্ঞানীরা বলছেন এই নতুন ওমিক্রন স্ট্রেনগুলি পূর্বের সংক্রমণ এবং ভ্যাকসিন এবং প্রাকৃতিক উপায়ে পাওয়া অনাক্রম্যতা এড়াতে সক্ষম!\nআফ্রিকার একটি গবেষণা সংস্থার জিন সিকোয়েন্সিং ইউনিটের প্রধান এই নতুন স্ট্রেনগুলির উপর একটি সমীক্ষ করেছেন বলে জানিয়েছেন। নতুন ওমিক্রন স্ট্রেনগুলি পূর্বের সংক্রমণ এবং টিকা থেকে পাওয়া অ্যান্টিবডি এড়াতে সক্ষমতা দেখায়। দক্ষিণ আফ্রিকার একটি পরীক্ষাগার গবেষণায় এই তথ্য জানা গিয়েছে৷ অনুসন্ধানগুলিতে দক্ষিণ আফ্রিকায় সম্প্রতি আবিষ্কৃত ওমিক্রন ভেরিয়েন্টের বিএ.৪ এবং বিএ.৫ সাবস্ট্রেনের কথা বলা হয়েছে এবং আশঙ্কা প্রকাশ করা হয়েছে ওমিক্রনের এই সাবস্ট্রেনগুলি বিশ্বজুড়ে আরও একটি নতুন তরঙ্গের তৈরি করে দিতে পারে।\nইতিমধ্যেই দক্ষিণ আফ্রিকায় করোনা সংক্রমণের একটি নতুন ঢেউ এসেছে। যেটি প্রথম আফ্রিকা এবং প্রতিবেশী দেশগুলিতে প্রভাব ফেলছে৷ যদিও বিএ.৪ এবং ৫ নামের এই নতুন ওমিক্রন স্ট্রেনটি আফ্রিকাতেই পাওয়া গিয়েছে৷ গবেষণায় ২৪ জন রোগীর শরীর থেকে নেওয়া নমুনা ব্যবহার করা হয়েছে যারা ওমিক্রনে সংক্রামিত হয়েছিলেন কিন্তু এখনও টিকা নেননি। অন্যদিকে ১৫টি টিকাপ্রাপ্ত ব্যক্তির শরীর থেকে সংগ্রহ করা নমুনার বিরুদ্ধেও এই একই পরীক্ষা করা হয়েছে৷ যাদের মধ্যে আটজন ফাইজারের টিকা নিয়েছিল এবং সাতজন জনসন অ্যান্ড জনসনের ভ্যাকসিন পেয়েছিলেন। আফ্রিকার হেলথ রিসার্চ ইনস্টিটিউটের ল্যাবরেটরি, ডারবানে অ্যালেক্স সিগালের নেতৃত্বে, রক্তের নমুনাগুলির উপর মূল এবং নতুন দু'ধরনের করোনা স্ট্রেনেরই পরীক্ষা করে।\ncorona vaccine coronavirus omicron vaccine africa করোনা ভাইরাস\nBA.4 and BA.5 of Omicron are capable of breaking the corona vaccine protection.\nStory first published: Sunday, May 1, 2022, 16:36 [IST]


মঙ্গলবার বিশ্ব হার্ট দিবস | আমাদের সময়.কম – AmaderShomoy.com\n মঙ্গলবার বিশ্ব হার্ট দিবস\nপ্রকাশের সময় : September 28, 2021, 8:30 pm\nআপডেট সময় : September 28, 2021 at 8:30 pm\nশাহীন খন্দকার:  দিবসটির এবারের প্রতিপাদ্য ‘হৃদয় দিয়ে হৃদযন্ত্রের যত্ন নিন। সারাদেশে বিভিন্ন কর্মসূচির মধ্য দিয়ে বুধবার দিনটি বাংলাদেশেও উদযাপন করা হবে। সারা বিশ্বে হৃদরোগের কারণে বছরে প্রায় এক কোটি ৭০ লাখ লোক মারা যায়। বাংলাদেশে হৃদরোগে আক্রান্তের সংখ্যা দিন দিন বেড়ে চলেছে। উন্নত আড়ম্বরপূর্ণ জীবনযাত্রা, অস্বাস্থ্যকর জীবনাভ্যাস, অসচেতনতা এসব কারণে হৃদরোগ শুধু বড়দের নয়, শিশু-কিশোরদের মাঝেও দেখা যাচ্ছে। আমাদের দেশে বিভিন্ন রোগে আক্রান্ত হয়ে মৃত্যুর ১৭ ভাগই হৃদরোগের কারণে।\n বিশ্ব হার্ট দিবসকে সামনে রেখে মঙ্গলবার গ্লোবাল হেলথ অ্যাডভোকেসি ইনকিউবেটর (জিএইচএআই) এর সহায়তায় প্রজ্ঞা (প্রগতির জন্য জ্ঞান) এবং ন্যাশনাল হার্ট ফাউন্ডেশন অব বাংলাদেশ আয়োজিত ‘বাংলাদেশে ট্রান্সফ্যাটঘটিত হৃদরোগ ঝুঁকি ও করণীয়’ শীর্ষক ওয়েবিনারে বক্তারা বলছেন, বাংলাদেশে সাম্প্রতিক সময়ে তরুণদের মধ্যে হৃদরোগে আক্রান্ত হওয়ার উচ্চ প্রবণতা লক্ষ্য করা যাচ্ছে, যা অত্যন্ত উদ্বেগজনক। ট্রান্সফ্যাটযুক্ত খাদ্য গ্রহণ হৃদরোগের অন্যতম কারণ।\n বিশ্ব স্বাস্থ্য সংস্থার তথ্য অনুযায়ী, ট্রান্সফ্যাটঘটিত হৃদরোগে মৃত্যুর সর্বাধিক ঝুঁকিপূর্ণ ১৫টি দেশের মধ্যে বাংলাদেশ অন্যতম। তাই অবিলম্বে ট্রান্সফ্যাট নিয়ন্ত্রণ প্রবিধানমালা চূড়ান্ত করা না গেলে ট্রান্সফাটঘটিত হৃদরোগ ঝুঁকি আশংকাজনক হারে বাড়তেই থাকবে। ওয়েবিনারে জানানো হয়, ট্রান্সফ্যাট একটি ক্ষতিকর খাদ্য উপাদান যা হৃদরোগ ও হৃদরোগজনিত অকাল মৃত্যু ঝুঁকি বৃদ্ধি করে। ডালডা বা বনস্পতি ঘি এবং তা দিয়ে তৈরি বিভিন্ন খাবার, ফাস্টফুড ও বেকারি পণ্যে ট্রান্সফ্যাট থাকে। এক গবেষণা বলছে, বাংলাদেশে প্রতি ৫ জন তরুণের মধ্যে ১ জন হৃদরোগ ঝুঁকির মধ্যে রয়েছে। বিশ্ব জুড়ে হৃদরোগ ও হৃদরোগজনিত অকাল মৃত্যু ঝুঁকি হ্রাস করতে ২০২৩ সালের মধ্যে বিশ্বের খাদ্য সরবরাহ শৃঙ্খল থেকে ট্রান্সফ্যাট নির্মূলের লক্ষ্য নির্ধারণ করেছে বিশ্ব স্বাস্থ্য সংস্থা।\n বাংলাদেশ নিরাপদ খাদ্য কর্তৃপক্ষ “খাদ্যদ্রব্যে ট্রান্স ফ্যাটি এসিড নিয়ন্ত্রণ প্রবিধানমালা, ২০২১” খসড়া প্রণয়ন করেছে। প্রয়োজনীয় ভেটিং শেষে এটি চূড়ান্ত হওয়ার অপেক্ষায় রয়েছে। ওয়েবিনারে ন্যাশনাল হার্ট ফাউন্ডেশন অব বাংলাদেশ এর ইপিডেমিওলজি অ্যান্ড রিসার্চ বিভাগের অধ্যাপক ডা. সোহেল রেজা চৌধুরী বলেন,‘খাদ্যে ট্রান্সফ্যাট নির্মূল হলে তা অসংক্রামক রোগ প্রতিরোধে গুরুত্বপূর্ণ ভূমিকা পালন করবে। আমরা আশা করছি দ্রুততম সময়ের মধ্যে প্রবিধানমালাটি চূড়ান্ত করবে সরকার।’প্রজ্ঞার নির্বাহী পরিচালক এবিএম জুবায়ের বলেন, ‘তরুণরা ট্রান্সফ্যাটযুক্ত খাবার বেশি খেয়ে থাকে। খাদ্যদ্রব্য থেকে ট্রান্সফ্যাট নির্মূল করা না গেলে তরুণ প্রজন্ম মারাত্মক স্বাস্থ্যঝুঁকির মধ্যে পড়বে।’\n নওগাঁয় ট্রাক্টরের ধাক্কায় ২ মোটরসাইকেল আরোহী নিহত ≣  দ্রুত বদলে যাচ্ছে করোনা ভাইরাসের ধরন, নতুন নতুন মিউটেশনে ভ্যাকসিন কতটা কার্যকর? ≣  বঙ্গবন্ধু ৯ম বাংলাদেশ গেমস এ্যাথলেটিকসে আসিফ ও রানার স্বর্ণজয়


দেশের প্রতি ভালবাসা : প্রয়োজন দ্বীন ও ঈমানের রাহবরি - মাসিক আলকাউসার\nদেশের প্রতি ভালবাসা : প্রয়োজন দ্বীন ও ঈমানের রাহবরি\n‘আদদ্বীনু আননাসীহা’, দ্বীন হল কল্যাণকামিতা। হাদীস শরীফের এই মূলনীতি অনুযায়ী দেশ ও জনগণের কল্যাণকামী হওয়াও মুমিনের দ্বীন ও ঈমানের অংশ। সুতরাং যেসব চিন্তা ও প্রবণতা দেশের জনসাধারণের জন্য ক্ষতিকর তা অকপটে প্রকাশ করা আমাদের দ্বীনী ও ঈমানী দায়িত্ব।\nস্বাধীনতার মাসে দেশপ্রেমের কথা অনেক বেশি উচ্চারিত হয়। আর দেশের প্রতি সাধারণ মানুষের ভালবাসা ও অনুরাগও মিথ্যা নয়। কারণ মাতৃভূমির প্রতি আবেগ ও ভালবাসা মানুষের স্বভাবজাত। তবে দায়িত্বশীলদের কর্তব্য এই আবেগ ও ভালবাসার সঠিক ব্যবহার নিশ্চিত করা। একটি জনগোষ্ঠির সম্মিলিত আবেগ এমন এক শক্তি, যা তাদের সৌভাগ্যের সূচনা যেমন করতে পারে তেমনি লক্ষচ্যুত হলে তাদের জন্য আত্মঘাতীও হয়ে যেতে পারে।\nএটা এ দেশের দুর্ভাগ্য যে, দেশপ্রেমের বিপুল শক্তিকে দেশের উন্নতি ও সুরক্ষার কাজে ব্যবহার করা হয়নি। দেশ ও জনগণ আলাদা দুটি সত্ত্বা নয়। জনগণের উন্নতিই দেশের উন্নতি, আর জনগণের অধঃপতনেই দেশের অধঃপতন। তাই জনগণের নৈতিক ও বৈষয়িক উন্নতিতে সর্বোচ্চ প্রচেষ্টা নিয়োজিত করা সকল পর্যায়ের দায়িত্বশীলদের অপরিহার্য কর্তব্য।\nবাংলাদেশের ৯০ ভাগ মানুষ মুসলমান এবং স্বভাবগত ও পরিবেশগত কারণে অন্য অনেক দেশের মানুষের চেয়ে অধিক ধর্মভীরু। তাই বিপুল সম্ভাবনা ছিল মুসলিম জনগণের বিশ্বাসের শক্তিকে কাজে লাগিয়ে তাদের কর্ম ও নৈতিক উৎকর্ষ সাধনের। সর্বস্তরে খোদাভীতি ও আখেরাতে জবাবদিহিতার বিশ্বাসকে শক্তিশালী করা হলে এমন বহু সমস্যার মূলোৎপাটন করা সম্ভব হত যেগুলোর কারণে সবার আরাম হারাম হয়ে গিয়েছে। সন্ত্রাস, দুর্নীতি ও নারী নির্যাতনের মতো বিষয়গুলো শত চেষ্টা করেও রোধ করা যাচ্ছে না। ইতিমধ্যেই প্রমাণিত হয়েছে যে, আইন, বিচার, দন্ড কোনো দাওয়াই প্রয়োগ করেই এই মহামারি ঠেকানো যাবে না। এরপরও সঠিক চিকিৎসা গ্রহণের মতো সৎসাহস ও বিচক্ষণতা আমরা অর্জন করে উঠতে পারিনি।\nএখন এই জনগোষ্ঠীর প্রয়োজন এমন সাহসী নেতৃত্বের, যা তাদের বিশ্বাসের শক্তিকে জাগ্রত করবে এবং ব্যক্তি ও সমাজের কল্যাণে তার সঠিক ব্যবহার নিশ্চিত করবে। ঈমান ও তাকওয়ার শক্তিই এ সমাজকে পুনরায় বাসযোগ্য করতে পারে। এটা নিছক অনুমান নয়, ব্যক্তিগত পর্যায়ে তা পরীক্ষিত। কিন্তু সামাজিক পর্যায়ে এর সুফল এই জন্যে পাওয়া যাচ্ছে না যে, দ্বীন ও ঈমানের চর্চার তুলনায় দ্বীন ও ঈমান বিরোধী চর্চাই এখন অধিক শক্তিশালী। সাম্প্রতিক কিছু দৃষ্টান্ত তো আমাদের সামনেই রয়েছে। একদিকে পার্শ্ববর্তী দেশের নায়ক-নায়িকাদের এনে উদ্দাম নৃত্যের আয়োজন, অন্যদিকে বিভিন্ন অজুহাতে ইসলামের হুকুম-আহকাম বর্ণনা তথা ফতোয়া নিষিদ্ধ করার অপপ্রয়াস। দ্বীন ও ঈমানের সাথে দেশের নাগরিকদের বিদ্যমান সম্পর্কটুকুও ছিন্ন করে দেওয়া ছাড়া এসব কর্মকান্ডের আর কী উদ্দেশ্য থাকতে পারে?\nএরপর বাংলাদেশের মতো একটি দরিদ্র দেশে বিশ্বকাপ ক্রিকেটের আয়োজন কি কোনোভাবেই গ্রহণযোগ্য? যে দেশে সমস্যার কোনো শেষ নেই এবং দুর্নীতির কারণে সিংহভাগ সমস্যারই কোনো সমাধান নেই, সেই দেশে শত শত কোটি টাকা ব্যয়ে ‘বিশ্বকাপ’ আয়োজনের কী যৌক্তিকতা থাকতে পারে? বাংলাদেশে যখন বিশ্বকাপ ক্রিকেট টুর্ণামেন্ট চলছে ঠিক সেই সময় লন্ডনভিত্তিক একটি সংগঠনের গবেষণা-রিপোর্টে দেখানো হয়েছে যে, বাংলাদেশের রাজধানী ঢাকা হচ্ছে পৃথিবীর বসবাসের অনুপযুক্ত শহরগুলির মধ্যে দ্বিতীয়! বিশ্বকাপের আয়োজন করেই কি আমরা পৃথিবীর দরবারে মর্যাদার আসন লাভ করতে পারব?\nআমাদের এই দুরবস্থা তো কুরআন মজীদের অমোঘ ঘোষণারই বাস্তব দৃষ্টান্ত। মানবজাতির সূচনাতে আল্লাহ তাআলা ঘোষণা করেছেন যে, আমার পক্ষ থেকে দেওয়া হেদায়াত ও নির্দেশনার যারা অনুসরণ করবে তারা যেমন পথভ্রষ্ট হবে না তেমনি কষ্টে নিপতিত হবে না। পক্ষান্তরে যারা আমার স্মরণ থেকে বিমুখ হবে তাদের জীবন হবে সংকীর্ণ আর আখিরাতে তাদেরকে উপস্থিত করব দৃষ্টিহীন অবস্থায়!-সূরা ত্বহা : ১২৩-১২৪\nএদেশের জনগণকে এই বিশ্বাসে বলিয়ান করা সম্ভব ছিল যে, একমাত্র দ্বীন ও ঈমানের পথেই আমাদের শান্তি ও সফলতা। আখিরাতের মুক্তির মতো দুনিয়ার শান্তিও তো রাববুল আলামীন ঈমান ও তাকওয়ার সাথেই যুক্ত করেছেন। ইরশাদ হয়েছে, (তরজমা) যদি ঐসব জনপদের অধিবাসীরা ঈমান আনত এবং পরহেযগারি ইখতিয়ার করত তাহলে আমি খুলে দিতাম তাদের উপর আসমান-যমীনের বরকত ও প্রাচুর্য। কিন্তু তারা অস্বীকার করেছে। সুতরাং তাদেরকে পাকড়াও করেছি তাদের কর্মের কারণে।-সূরা আ’রাফ : ৯৬\nআমরা উদাত্ত আহবান জানাই, দেশবাসীর ঈমানী চেতনাকে জাগ্রত করুন এবং ব্যক্তিগত ও সামাজিক পর্যায়ে তাকওয়া ও দ্বীনদারি নিশ্চিত করুন। মাতৃভূমির প্রতি দেশের জনগণের যে আবেগ-অনুভূতি তা যদি ঈমান ও তাকওয়ার সাথে যুক্ত করা যায় তাহলে এই দেশের কল্যাণ ও সমৃদ্ধি কেউ প্রতিহত করতে পারবে না। পক্ষান্তরে এই আবেগ ও অনুভূতিকে যদি দ্বীন ও ঈমান থেকে বিচ্ছিন্ন করা হয় তাহলে এই দেশের দুর্ভাগ্যও কেউ রোধ করতে পারবে না।\nআল্লাহ তাআলা আমাদের হেফাযত করুন। আমীন।


নোফলো, ডোফলো, ইউজিসি বা স্পনসর লিংকগুলি কী কী?\nনোফলো, ডোফলো, ইউজিসি বা স্পনসর লিংকগুলি কী কী? ব্যাকলিঙ্কগুলি অনুসন্ধানের র‌্যাঙ্কিংয়ের জন্য কেন গুরুত্বপূর্ণ?\nবৃহস্পতিবার, এপ্রিল 1, 2021 শুক্রবার, এপ্রিল 2, 2021 Douglas Karr\nপ্রতিদিন আমার ইনবক্স স্প্যামিং এসইও সংস্থাগুলির সাথে ডুবে গেছে যারা আমার সামগ্রীগুলিতে লিঙ্ক স্থাপনের জন্য ভিক্ষা করছে। এটি অনুরোধগুলির একটি অবিরাম প্রবাহ এবং এটি আমাকে সত্যিই বিরক্ত করে। ইমেলটি সাধারণত কীভাবে চলে যায় তা এখানে ...\nমহার্ঘ Martech Zone,\nআমি লক্ষ্য করেছি যে আপনি [কীওয়ার্ড] এ এই আশ্চর্যজনক নিবন্ধটি লিখেছেন। আমরা এই বিষয়ে একটি বিস্তারিত নিবন্ধও লিখেছি। আমি মনে করি এটি আপনার নিবন্ধে দুর্দান্ত সংযোজন করবে। আপনি যদি আমাদের লিঙ্কটি কোনও লিঙ্কের সাথে উল্লেখ করতে সক্ষম হন তবে দয়া করে আমাকে জানান।\nপ্রথমত, তারা সর্বদা নিবন্ধটি লিখেন যেন তারা আমাকে সহায়তা করার চেষ্টা করছেন এবং আমার কন্টেন্টটি উন্নত করার চেষ্টা করছেন যখন আমি ঠিক জানি তারা কী করার চেষ্টা করছে ... একটি স্থান দিন ব্যাকলিংক। অনুসন্ধান ইঞ্জিনগুলি সামগ্রীর উপর ভিত্তি করে আপনার পৃষ্ঠাগুলি যথাযথভাবে সূচীকরণ করার সময়, সেই পৃষ্ঠাগুলি তাদের সাথে লিঙ্কযুক্ত প্রাসঙ্গিক, উচ্চ-মানের সাইটের সংখ্যা দ্বারা র‌্যাঙ্ক করবে।\nনোফলো লিংক কী? লিঙ্ক অনুসরণ করবেন?\nA ফাঁকা লিংক অ্যাঙ্কার ট্যাগ এইচটিএমএল এর মধ্যে ব্যবহার করা হয় সার্চ ইঞ্জিনকে লিঙ্কটি অগ্রাহ্য করার কথা যখন এটির মাধ্যমে কোনও কর্তৃপক্ষের পাস করার বিষয়টি আসে। কাঁচা এইচটিএমএলটিতে এটি দেখতে এটির মতো দেখাচ্ছে:\nএখন, যেমন সার্চ ইঞ্জিন ক্রলার আমার পৃষ্ঠাটি ক্রল করে, আমার সামগ্রীতে সূচি দেয় এবং উত্সগুলিতে ফিরে যাওয়ার কর্তৃত্ব সরবরাহ করার জন্য ব্যাকলিঙ্কগুলি নির্ধারণ করে ... এটি উপেক্ষা করে nofollow লিঙ্কগুলি। তবে, আমি যে লিখিত লিখিত সামগ্রীর মধ্যে গন্তব্য পৃষ্ঠার সাথে লিঙ্ক করেছি, সেই অ্যাঙ্কর ট্যাগগুলির নোফলো বৈশিষ্ট্য নেই। তাদের বলা হয় ডোফলো লিংক। ডিফল্টরূপে, প্রতিটি লিঙ্কটি র‌্যাঙ্কিং কর্তৃপক্ষকে পাস না করে রেলেখ বৈশিষ্ট্যটি যুক্ত করা হয় এবং লিঙ্কটির গুণমান নির্ধারিত হয়।\nআকর্ষণীয়ভাবে যথেষ্ট, নোফলো লিঙ্কগুলি প্রায়শই গুগল অনুসন্ধান কনসোলে প্রদর্শিত হয়। কারণটা এখানে:\nসুতরাং কোথাও ডোফলো লিংকগুলি আমার র‌্যাঙ্কিংয়ে সহায়তা করে?\nযখন ব্যাকলিংকের মাধ্যমে র‌্যাঙ্কিংয়ে হেরফের করার দক্ষতাটি আবিষ্কার করা হয়েছিল, ক্লায়েন্টরা তাদের পদক্ষেপগুলি সরিয়ে নিতে সহায়তা করার জন্য একটি বিলিয়ন ডলার শিল্প রাতারাতি শুরু করেছিল। এসইও সংস্থাগুলি স্বয়ংক্রিয় এবং বিল্ট আউট লিঙ্ক খামার এবং অনুসন্ধান ইঞ্জিনগুলি চালিত করতে গ্যাসে পদক্ষেপ নিয়েছিল। অবশ্যই, গুগল লক্ষ্য করেছে ... এবং এটি সমস্ত ক্র্যাশ হয়ে এসেছিল।\nগুগল ব্যাকলিঙ্কগুলির সাথে জমা হওয়া সাইটের র‌্যাঙ্ক পর্যবেক্ষণ করতে তার অ্যালগরিদমগুলিকে উন্নত করেছে প্রাসঙ্গিক, অনুমোদনমূলক ডোমেন। সুতরাং, না ... লিঙ্কগুলি কেবল যে কোনও জায়গায় যুক্ত করা আপনাকে সহায়তা করবে না। অত্যন্ত প্রাসঙ্গিক এবং অনুমোদনমূলক সাইটগুলিতে ব্যাকলিঙ্কগুলি গার্নিং আপনাকে সহায়তা করবে। একেবারে বিপরীত, লিঙ্ক স্প্যামিং সম্ভবত আপনার র‌্যাঙ্কের ক্ষমতাকে ক্ষতিগ্রস্থ করবে যেহেতু গুগলের গোয়েন্দা তথ্যও কারসাজির পার্থক্য করতে পারে এবং এর জন্য আপনাকে শাস্তি দিতে পারে।\nলিঙ্ক পাঠ্যের বিষয়টি কী?\nলোকেরা যখন আমার কাছে নিবন্ধ জমা দেয়, আমি প্রায়শই তাদের অ্যাঙ্কর পাঠ্যের মধ্যে অত্যধিক স্পষ্ট কীওয়ার্ড ব্যবহার করতে দেখি। আমি সত্যই বিশ্বাস করি না যে গুগলের অ্যালগরিদমগুলি এত হাস্যকরভাবে সহজ যে আপনার লিঙ্কের মধ্যে থাকা পাঠ্যটিই কেবলমাত্র কীওয়ার্ড matter গুগল লিঙ্কটির চারপাশে প্রাসঙ্গিক বিষয়বস্তু বিশ্লেষণ করলে আমি অবাক হব না। আমি মনে করি না যে আপনার লিঙ্কগুলির সাথে আপনাকে এত স্পষ্ট হওয়া দরকার need যখনই সন্দেহ হয়, আমি আমার ক্লায়েন্টদের পাঠকের পক্ষে সবচেয়ে ভাল যা করার তা করার পরামর্শ দিই। লোকেরা যদি আউটবাউন্ড লিঙ্কটি দেখতে এবং ক্লিক করতে চায় তবে আমি কেন বোতামগুলি ব্যবহার করি।\nএবং ভুলে যাবেন না যে অ্যাঙ্কর ট্যাগ উভয়ই সরবরাহ করে পাঠ পাশাপাশি একটি হিসাবে খেতাব আপনার লিঙ্কের জন্য শিরোনাম হ'ল একটি অ্যাক্সেসিবিলিটি অ্যাট্রিবিউট যা স্ক্রিনরেডার তাদের ব্যবহারকারীদের লিঙ্কটি বর্ণনা করতে সহায়তা করে। তবে বেশিরভাগ ব্রাউজারগুলি সেগুলিও প্রদর্শন করে। এসইও গুরুরা শিরোনাম পাঠ্য ব্যবহার করা কীওয়ার্ডগুলির জন্য আপনার র‌্যাঙ্কিংয়ে সহায়তা করতে পারে কিনা তা নিয়ে দ্বিমত পোষণ করেন। যে কোনও উপায়ে, আমি মনে করি এটি একটি দুর্দান্ত অনুশীলন এবং আপনার লিঙ্কের উপর কেউ মাউস ও একটি টিপ উপস্থাপন করা হলে সামান্য পাইজাজ্জ যুক্ত করে।\nস্পনসর লিংক সম্পর্কে কি?\nএখানে প্রতিদিন আমি অন্য ইমেল পাই। আমি প্রকৃতপক্ষে এগুলির উত্তর দিচ্ছি ... এই ব্যক্তিটিকে জিজ্ঞাসা করছেন যদি তারা আমাকে সত্যই আমার খ্যাতি ঝুঁকির মধ্যে ফেলে, সরকার কর্তৃক জরিমানা করতে এবং অনুসন্ধান ইঞ্জিনগুলি থেকে তালিকাভুক্ত করতে বলে। এটি একটি হাস্যকর অনুরোধ। সুতরাং, কখনও কখনও আমি কেবল প্রতিক্রিয়া জানাই এবং তাদের বলি যে আমি এতে খুশি হব ... এতে ব্যাকলিংকের প্রতি ব্যয় হবে $ 18,942,324.13। আমি এখনও কারও কাছে অর্থের তারের জন্য অপেক্ষা করছি।\nআমি লক্ষ্য করেছি যে আপনি [কীওয়ার্ড] এ এই আশ্চর্যজনক নিবন্ধটি লিখেছেন। আমাদের নিবন্ধটি [এখানে] উল্লেখ করার জন্য আমরা আপনাকে আপনার নিবন্ধে একটি লিঙ্ক স্থাপন করতে অর্থ দিতে চাই। ডোফলো লিংকের জন্য কত খরচ দিতে হবে?\nএটি সত্যই বিরক্তিকর কারণ এটি আক্ষরিক অর্থে আমাকে কয়েকটি জিনিস করার জন্য অনুরোধ করছে:\nগুগলের পরিষেবার শর্তাদি লঙ্ঘন করা - তারা আমাকে Google এর ক্রলারগুলির সাথে আমার প্রদত্ত লিঙ্কটি ছদ্মবেশে বলতে বলছে:\nকোনও লিঙ্ক ম্যানিপুলেট করার উদ্দেশ্যে পৃষ্ঠাঙ্ক বা গুগল অনুসন্ধান ফলাফলগুলিতে কোনও সাইটের র‌্যাঙ্কিং কোনও লিঙ্ক স্কিমের অংশ এবং Google এর লঙ্ঘন হিসাবে বিবেচিত হতে পারে ওয়েবমাস্টার নির্দেশিকা.\nগুগল লিঙ্ক স্কিম\nফেডারাল রেগুলেশন লঙ্ঘন - তারা আমাকে অনুমোদনের বিষয়ে এফটিসি নির্দেশিকা লঙ্ঘন করতে বলছে।\nযদি কোনও অনুমোদনকারী এবং বিপণনকারীর মধ্যে এমন কোনও সংযোগ থাকে যা গ্রাহকরা আশা করেন না এবং এটি গ্রাহকরা এন্ডোর্সমেন্টকে কীভাবে মূল্যায়ন করে তা প্রভাবিত করে, সেই সংযোগটি প্রকাশ করা উচিত।\nএফটিসি অনুমোদনের গাইড\nআমার পাঠকদের আস্থা লঙ্ঘন করা - তারা আমাকে আমার নিজের দর্শকের কাছে মিথ্যা বলতে বলছে! একটি শ্রোতা যা আমি 15 বছর ধরে একটি নিম্নলিখিত তৈরি করতে এবং এর সাথে বিশ্বাস অর্জনের জন্য কাজ করেছি। এটা অনিচ্ছাকৃত। এটি হ'ল কেন আপনি আমাকে প্রতিটি নিবন্ধের প্রতিটি সম্পর্ক প্রকাশ করতে দেখবেন - এটি কোনও অনুমোদিত লিঙ্ক বা ব্যবসায়ের কোনও বন্ধু whether\nগুগল জিজ্ঞাসা করত যে স্পনসরড লিঙ্কগুলি এটি ব্যবহার করে nofollow গুণ যাইহোক, তারা এখন এটি সংশোধন করেছে এবং অর্থ প্রদানের লিঙ্কগুলির জন্য একটি নতুন স্পনসরযুক্ত বৈশিষ্ট্য রয়েছে:\nস্পনসর হওয়া মান সহ বিজ্ঞাপনগুলি বা অর্থ প্রদানের স্থান (সাধারণত পেইড লিঙ্ক হিসাবে পরিচিত) লিঙ্কগুলি চিহ্নিত করুন।\nগুগল, আউটবাউন্ড লিঙ্কগুলি যোগ্যতা অর্জন করুন\nএই লিঙ্কগুলি নীচে কাঠামোগত করা হয়েছে:\nব্যাকলিঙ্কাররা কেবল মন্তব্য লিখেন না কেন?\nপেজর্যাঙ্কটি যখন প্রথম আলোচিত হয়েছিল এবং ব্লগগুলি সেই দৃশ্যে সরানো হয়েছিল, তখন মন্তব্য করা বেশ সাধারণ ছিল। আপনি আলোচনার জন্য কেন্দ্রীয় জায়গাটিই ছিল না (ফেসবুক এবং টুইটারের আগে), আপনি যখন লেখক বিশদটি পূরণ করেছিলেন এবং আপনার মন্তব্যে একটি লিঙ্ক অন্তর্ভুক্ত করেছিলেন তখন এটি র‌্যাঙ্কও পেরিয়েছিল। মন্তব্য স্প্যাম জন্মগ্রহণ করেছে (এবং এখনও আজকাল একটি সমস্যা)। মন্তব্য লেখক প্রোফাইল এবং মন্তব্যগুলিতে কন্টেন্ট ম্যানেজমেন্ট সিস্টেম এবং কমেন্ট সিস্টেম নোফলো লিঙ্ক স্থাপনের আগে খুব বেশি সময় নেয় নি।\nগুগল আসলে এর জন্য একটি আলাদা বৈশিষ্ট্যকে সমর্থন করা শুরু করেছে, ইউজিসি g ইউজিসি ব্যবহারকারী-উত্পাদিত সামগ্রীর সংক্ষিপ্ত বিবরণ।\nআপনি বৈশিষ্ট্যের সংমিশ্রণগুলিও ব্যবহার করতে পারেন। ওয়ার্ডপ্রেসে, উদাহরণস্বরূপ, একটি মন্তব্য এর মতো দেখায়:\nবাহ্যিক আরেকটি বৈশিষ্ট্য যা আসুন ক্রলারের জানা যাক যে লিঙ্কটি একটিতে চলেছে বহিরাগত সাইটে.\nআরও ডোফলো লিঙ্ক পেতে আপনার কি ব্যাকলিংক আউটরিচ করা উচিত?\nএটি আমার সাথে সত্যই বিতর্ক। আমি উপরে যে স্প্যামি ইমেলগুলি সরবরাহ করেছি তা সত্যই বিরক্তিকর এবং আমি সেগুলি দাঁড়াতে পারি না। আমি দৃ firm় বিশ্বাসী যা আপনার প্রয়োজন আয় করা লিঙ্ক, তাদের জন্য জিজ্ঞাসা করবেন না। আমার ভাল বন্ধু টম ব্রডবেক যথাযথভাবে এইটির নাম দিয়েছেন বিরতি। আমি আমার সাইট থেকে হাজার হাজার সাইট এবং নিবন্ধগুলিতে লিঙ্ক করেছি ... কারণ তারা লিঙ্কটি অর্জন করেছে।\nএটি বলেছিল, আমার কাছে কোনও ব্যবসায়ের কাছে পৌঁছানো এবং তারা আমার শ্রোতাদের কাছে মূল্যবান একটি নিবন্ধ লিখতে পারে কিনা তা জানতে আমার কোনও সমস্যা নেই। এবং, এটি একটি সাধারণ বিষয় নয়aDofollow নিবন্ধের মধ্যে লিঙ্ক। আমি অনেক নিবন্ধ প্রত্যাখ্যান করি কারণ জমা দেওয়া লোকেরা এতে একটি সুস্পষ্ট ব্যাকলিঙ্ক সহ একটি ভয়ঙ্কর নিবন্ধ সরবরাহ করে। তবে আমি আরও অনেকগুলি প্রকাশ করি যা দুর্দান্ত নিবন্ধ এবং লেখকের ব্যবহৃত লিঙ্কটি আমার পাঠকদের পক্ষে মূল্যবান হবে।\nআমি আউটরিচ করি না ... এবং আমার প্রায় 110,000 লিঙ্ক রয়েছে যেগুলি আবার সংযুক্ত রয়েছে Martech Zone। আমি মনে করি এটি নিবন্ধগুলির মানের যে এই সাইটের উপর আমি মঞ্জুরি দিয়েছি তার প্রমাণ test আপনার উল্লেখযোগ্য সামগ্রী প্রকাশের জন্য সময় ব্যয় করুন ... এবং ব্যাকলিঙ্কগুলি অনুসরণ করবে।\nট্যাগ্স: ব্যাকলিঙ্ক আউটরিচব্যাকলিংকব্যাকলিঙ্কমন্তব্য লিঙ্কপ্রকাশDofollowডফলো লিংকফেডারেল ট্রেড কমিশনFTCগুগল অনুসন্ধান কনসোলগুগল পরিষেবার শর্তাদিগুগল +লিঙ্ক উপার্জনলিঙ্ক মানেরসংযোগ স্থাপন করাnofollowনফলো লিংকজৈব অনুসন্ধান র‌্যাঙ্কিংপ্রদত্ত লিঙ্কমানের লিঙ্করিলrel dofollowrel nofollowrel স্পনসরrel ugcঅনুসন্ধান ইঞ্জিন ক্রলারঅনুসন্ধানের র‌্যাঙ্কিংস্পনসর লিংকইউজিসিugc লিঙ্কওয়ার্ডপ্রেস dofollowওয়ার্ডপ্রেস নোফলো\nআমার আইপি ঠিকানা কি? এবং গুগল অ্যানালিটিক্স থেকে এটি কীভাবে বাদ দেওয়া যায়\nস্ক্র্যাচপ্যাড কমান্ড: যে কোনও ওয়েব অ্যাপ্লিকেশন থেকে সেলসফোর্স অ্যাক্সেস এবং আপডেট করার দ্রুততম উপায়\nজানুয়ারী 21, 2007 1:35 অপরাহ্ন\nডফোলো প্লাগইন ডগটি নির্দেশ করার জন্য ধন্যবাদ। আমি অবগত ছিলাম যে ওয়ার্ডপ্রেস মন্তব্যগুলিতে লিঙ্কগুলিতে rel = "nofollow" যুক্ত করেছে এবং আমি অবশ্যই আপনার যুক্তির সাথে একমত যে মন্তব্যগুলি যতক্ষণ সংযত হচ্ছে ততক্ষণ মন্তব্যগুলিতে থাকা কোনও প্রাসঙ্গিক লিঙ্কগুলি তাদের যথাযথ creditণের প্রাপ্য।\nজানুয়ারী 22, 2007 2:42 অপরাহ্ন\nটিপ জন্য ধন্যবাদ; আমি সবেমাত্র প্লাগ-ইন ইনস্টল করেছি (সম্পূর্ণ ব্যথাহীন পদ্ধতি))\nএকটি সাক্ষাত্কারে একটি মন্তব্য স্প্যামার বলেছেন:\n"গুগল, ইয়াহু এবং এমএসএন-এর উদ্যোগগুলি" অনুসরণ করবে না "সম্মানের জন্য কি স্যাম এবং তার লোককে পরাজিত করবে? "আমি মনে করি না এটি স্বল্প, মাঝারি বা দীর্ঘ মেয়াদে খুব বেশি প্রভাব ফেলবে।"\nপূর্ণ সাক্ষাত্কারটি এখানে:\nজানুয়ারী 22, 2007 5:56 অপরাহ্ন\nমার্টিন, দুর্দান্ত নিবন্ধ। আমি ভাবছি গত বছরে তার কাজটি কতটা কঠিন হয়ে গেছে!\n24 ফেব্রুয়ারী, 2007 6:22 পিএম\nআমি কোন লিঙ্কটি অনুসরণ করতে চাই তা চয়ন করার কোনও উপায় আছে (বাহ, কৌতূহলী ভাষা আমি তৈরি করব)? কারণটি হ'ল যখন আমি কিছু ক্র্যাপি সাইটকে ক্রপ্পায় তথ্য সহ রেফার করি তখন আমি এটিকে খুব বেশি প্রচার করি না। সেন্সরশিপ হিসাবে নয় (যদি আমি উল্লেখ করি তবে বলি, রাজনৈতিক মতামত যা আমার নিজের থেকে অনেক বেশি আলাদা, তবে যদি এটি সুপ্রতিষ্ঠিত হয় এবং ভালভাবে বলা হয় তবে আমার এটি প্রচারে কোনও সমস্যা নেই), তবে এন্ট্রপির বিরুদ্ধে লড়াই করার এবং খনন করার উপায় হিসাবে কৃপণ বিষয়বস্তু।\nলিঙ্কগুলি নিজে সম্পাদনা করতে আমার কোনও সমস্যা নেই। আমি সাধারণত গুগল অ্যানালিটিক্স বহির্গামী লিঙ্কগুলি যোগ করতে, মন্তব্যগুলি সম্পাদনা করি, লিঙ্ক শিরোনাম এবং দর্শকদের টাইপোগ্রাফি ঠিক করতে, তবে কিছুটা হলেও এটি স্বয়ংক্রিয়ভাবে ভাল লাগবে না?\n24 ফেব্রুয়ারী, 2007 6:52 পিএম\nঅবশ্যই! আপনি গুগলকে র‌্যাঙ্ক করতে চান না এমন যে কোনও লিঙ্কের মধ্যে আপনি rel = "nofollow" যুক্ত করতে পারেন। উদাহরণ:\n24 ফেব্রুয়ারী, 2007 7:22 পিএম\nহ্যাঁ, এগুলি মুছে ফেলার চেষ্টা করার চেয়ে এটি আরও সহজ হতে পারে। আমি আমার অপেরা নোটগুলিতে এই জাতীয় ব্যবহারযোগ্য সমস্ত উপাদান রাখি (আপনার ব্রাউজারের মধ্যে বিটস, টুকরো এবং কোড স্নিপেটগুলি সর্বদা সঠিকভাবে রাখার জন্য খুব সহজ), সুতরাং এটি আমার পক্ষে কেবল কপি-পেস্ট।\nফেব্রুয়ারী 28, 2007 সকাল 12:55 এ\nআমি এটি খুঁজে পেয়েছি। যোগাযোগের ফর্মের মাধ্যমে আপনার সাথে যোগাযোগের আগে চেক করা উচিত ছিল।\nএক্স 26, 2007 এ 5: 23 AM\nআমি ডগ সম্মত। আপনি যদি যাইহোক যে কোনও মন্তব্য (যা আপনার হওয়া উচিত) পড়তে এবং সংযত করতে সমস্যা হয় তবে যথাযথ লিঙ্কের সাথে সত্যিকারের মন্তব্যকে পুরস্কৃত করা বোধগম্য।\nফলস্বরূপ আপনি আরও "গ্রেট পোস্ট" মন্তব্যগুলি পাবেন তবে সেগুলি যে কোনও উপায়ে সরাসরি রিসাইকেল বিনে যায়।\nসুস্পষ্ট স্প্যামারগুলির নাম "এসইও বিশেষজ্ঞ" বা "ওয়েব ডিজাইন আটলান্টা" বা কিছু কীওয়ার্ড লোড হওয়া রয়েছে। আসল নামগুলির সাধারণত "লিসা" বা "রবার্ট" এর মতো আসল নাম থাকে।\nএক্স 26, 2007 এ 2: 20 PM\nদুর্দান্ত যে আপনি কোনও অনুসরণের ইস্যুতে অবস্থান নিয়েছেন। ফলাফল সম্পর্কে কোন মন্তব্য? আপনি যে ফলাফলটি চেয়েছিলেন তা কি পেয়েছেন?\nএক্স 26, 2007 এ 6: 11 PM\nফলাফলগুলি আমার পক্ষে ততটা গুরুত্বপূর্ণ হবে না কারণ তারা আপনার লোকজনের মতো হবে! আমার সাইটে মন্তব্য করা আপনার Google র‌্যাঙ্কিংয়ে সহায়তা করা উচিত।\n27 এপ্রিল, 2007 এ 4: 29 PM\nআমি একটি দ্রুপাল চালিত ওয়েবসাইট চালাচ্ছি, সুতরাং এটি rel = nofollow ছাড়াই ইনস্টল হয় এবং এটি যুক্ত করতে আপনাকে একটি প্লাগইন ইনস্টল করতে হবে। আমি যদিও এটি কিছুক্ষণের জন্য করছি, তবে বুঝতে পেরেছি যে এটি করার একমাত্র কারণটি হল একটি প্যুরিলিক বোধ যা আমি অন্যান্য লোকের সাইটে যে মন্তব্যগুলি দিচ্ছি তা আমাকে পৃষ্ঠা র‌্যাঙ্ক দিচ্ছে না, যেখানে আমি তাদের পৃষ্ঠা র‌্যাঙ্ক দিচ্ছি। আমি ঠিক করেছি এটি যেমন আছে তেমনি রেখে দেবো।\nবেশিরভাগ লোকেরা তাদের মন্তব্যগুলি সংযত করেন তাই যারা সাইটে কার্যকর মন্তব্য দেওয়ার জন্য সময় নেয় তাদের শাস্তি কেন?\nআমি আমার সাইটে মন্তব্য করার নীতি যুক্ত করেছি যাতে ধূসর অঞ্চলে থাকা মন্তব্যগুলি মুছে ফেলার বিষয়ে আমার খারাপ লাগা উচিত নয়।\nউদাহরণস্বরূপ, যদি কেউ "সুন্দর সাইট" বলে মন্তব্য করে তবে আমি মন্তব্য মুছে ফেলার প্রস্তাব দিই, যদি না তারা ইউআরএল ক্ষেত্রটি খালি ছেড়ে দেয়। এই জাতীয় নীতি না থাকলে আমি লিঙ্কটি পরীক্ষা করতে এবং সাইটের ভিত্তিতে সিদ্ধান্ত নিতে বাধ্য হয়েছি felt\n21 হতে পারে, 2007 এ 11: 38 PM\nতথ্যের জন্য ধন্যবাদ, আমি কৌতূহলী।\nকিছু লোক বলে যে পৃষ্ঠাগুলি এখনও নো অনুসরণ ট্যাগের মাধ্যমে সূচীভূত হবে। এটা কি সত্য?\n22 হতে পারে, 2007 এ 6: 33 AM\nহ্যাঁ, সমস্ত অনুসন্ধান ইঞ্জিনগুলি অনুসরণ করে না respect এটি ঠিক তাই ঘটে যে গুগল, ব্লকের বড় ছেলে হওয়া সত্ত্বেও তা করে। আমি লাইভ, জিজ্ঞাসা বা ইয়াহু সম্পর্কে নিশ্চিত নই! কিছু খনন নিতে পারে।\nজুন 20, 2007 এ 5: 10 PM\nভাল কাজ - আমি অনেক বেশি অ্যান্টি-ফাঁপা আছি।\nকোনও লিঙ্ক গণনা করা উচিত, বা আপনার লিঙ্কটি অস্তিত্বের অনুমতি দেওয়া উচিত নয়। আমি এমন লোকদের সম্পর্কে জানি যারা তাদের পোস্টগুলির মধ্যে লিঙ্কগুলিতে উদ্দেশ্যমূলকভাবে নফলো যোগ করে যাতে তাদের কাছে এক টন বহির্মুখী লিঙ্ক না থাকে, এই তত্ত্বের সাথে যে সাইটগুলি লিঙ্ক করা হয় তার চেয়ে বেশি লিঙ্ক করে যে সাইটগুলি কম পিআর পায়।\nএটি আমার শেষ পর্যন্ত বিরক্ত করে না।\nHobo এসইও স্কটল্যান্ড\nজুন 23, 2007 এ 2: 04 PM\nআমরা ব্যবহারকারীর অবদান এবং অনুসন্ধান ইঞ্জিনের রস হিসাবে ইতিবাচক ফলাফল ব্যতীত আমাদের প্রথম নিউজ ব্লগে একই কাজ করেছি। 🙂\nজুলাই 16, 2007 এ 7: 34 AM\nIMO rel = "nofollow" একেবারেই অকেজো, এটি স্প্যাম মন্তব্য মন্তব্য বন্ধ করবে না কারণ স্প্যামাররা সফ্টওয়্যার ব্যবহার করে। মন্তব্য স্প্যামারগুলির বিরুদ্ধে সর্বোত্তম সমাধান হ'ল আকিসমেট, খারাপ আচরণ এবং ক্যাপচা বা মানব প্রশ্নগুলির মতো প্লাগইন।\nজুলাই 22, 2007 এ 3: 01 AM\nহ্যাঁ? এই বোকা উইকি? এস!\nযদি আমরা সবাই তাদের কাছে নফলা ব্যবহার করি তবে কী হবে?\nভাল একটা আছে.\nজুলাই 29, 2007 এ 3: 30 AM\nহ্যালো, আমি জিজ্ঞাসা করতে চাই যে ওয়ার্ডপ্রেস, ইয়াহু 360, ব্লগার ইত্যাদি ব্লগ পোস্টগুলিতে "নফলো" ব্যবহার করে use অর্থ্যাৎ আমি যদি আমার ব্লগে কোনও পোস্ট লিখি এবং আমি এটিতে একটি লিঙ্ক রেখেছি, তাহলে কি আমার পোস্টের লিঙ্কটি rel = nofollow এ পরিবর্তিত হবে?\nআগস্ট 6, 2007 বিকাল 10:50 এ\nকোন অনুসরণ বৈশিষ্ট্য সম্পর্কে দুর্দান্ত নিবন্ধ জন্য আপনাকে অনেক ধন্যবাদ। কারণ এটি ওয়ার্ডপ্রেসে একটি ডিফল্ট হিসাবে ইনস্টল করা হয়েছে, আমার সন্দেহ হয় যে ভয়ঙ্কর লোকেরা এমনকি এটি জানেন না যে এটি রয়েছে।\nআমি মনে করি যে সেগুলি কেবলমাত্র সবগুলিকে হ্রাস করার পরিবর্তে স্বতন্ত্র ভিত্তিতে মন্তব্যকে মঞ্জুর করা বা অস্বীকার করার নীতিটি আরও উন্নততর উপায়।\nআগস্ট 15, 2007 বিকাল 3:00 এ\nএই পোস্টের জন্য ধন্যবাদ! আমি জানি এটি সন্ধানে আমি একটু দেরি করেছি, তবে আমি কেবল ব্লগিং শুরু করেছি এবং হ্যাক ওয়ার্ডপ্রেস আমার লিঙ্কগুলিতে কেন ফাঁকা রাখছে তা জানার চেষ্টা করছি। আমি আপনার ব্লগটি সন্ধান করার জন্য ডফোলো ধন্যবাদ দিতে যাচ্ছি, সম্ভবত এটি আমার নতুন ব্লগে আরও মন্তব্য এবং ইন্টারঅ্যাকশনকে উত্সাহিত করবে।\n16 আগস্ট, 2007 এ 10: 22 AM\nআমি নিশ্চিত না যে এটি আসলে অংশগ্রহণে সরাসরি কতটা সহায়তা করে। তবে আমি মনে করি যে, 'পালকের পাখিরা এক সাথে উড়ে বেড়ায়' তাই আপনি অন্য ব্লগগুলিতে সংযোগ স্থাপন এবং অংশীদার হওয়ার জন্য আরও উপযুক্ত of দীর্ঘমেয়াদে, আমি মনে করি এতে কোনও লাভ আছে।\nআমি ঠিক এটি পছন্দ করি কারণ আমি বিশ্বাস করি যে ব্লগিংয়ে আমার সাফল্যের বেশিরভাগ অংশটি কথোপকথনে আপনার মতো লোকদের অংশগ্রহণের ক্ষেত্রে হয়েছে। আমার কেন সব সুবিধা পাওয়া উচিত ?!\nআগস্ট 26, 2007 বিকাল 6:58 এ\nএই তথ্যের জন্য ধন্যবাদ ডগ, আমি নিজের লিঙ্কগুলিতে ম্যানুয়ালি রিল ট্যাগ যুক্ত করেছিলাম কিন্তু মন্তব্যগুলির জন্য এই পদ্ধতির বিষয়টি কখনও বিবেচনা করি নি। যদিও এটি বোধগম্য হয়, আমি সম্ভবত এটি করা শুরু করব যেহেতু আমি ইতিমধ্যে আমার মন্তব্যগুলিকে একটি দুর্দান্ত ডিগ্রীতে সংযত করে রেখেছি।\n10 সেপ্টেম্বর, 2007 এ 8: 48 AM\nহাই, আমি কিছুদিন আগে ডফলো প্লাগইন ইনস্টল করেছি এবং আমার নিবন্ধ এবং মন্তব্যে আমি লিঙ্কযুক্ত কিছু ছোট ব্লগের কাছ থেকে কিছু ধন্যবাদ পেয়েছি।\nদুর্দান্ত উদ্যোগও, তবে কেবলমাত্র একটি কঠোর মন্তব্য / ব্যবহারকারী পরিচালনার সাথে একত্রিত হয়ে অন্যথায় ব্লগগুলি স্প্যামের উত্সে পরিণত হবে যা আমরা ভাবেন তার চেয়ে দ্রুত er\n13 ডিসেম্বর, 2007 এ 8: 31 PM\nতবে, এই নফল ফাঁকা জিনিসটি ব্লগার এবং আইনজীবি মন্তব্যকারী উভয়ের পক্ষেই সত্যিই বেদনাদায়ক হয়ে উঠেছে… আমি কেবল ইচ্ছে করে যে কেউ প্রশাসক হিসাবে ইচ্ছুক নফলোকে সক্ষম / অক্ষম করবে এমন একটি প্লাগইন তৈরি করতে পারে। সমস্ত নোফ্লো প্লাগইন আমি সমস্ত মন্তব্য এবং / অথবা মন্তব্যকারীর উপরে নফলো ট্যাগটি ছিঁড়ে ফেলেছি। যেমনটি আপনি বলেছেন, কিছু লোক তাদের ব্যবহারকারীর মন্তব্যগুলিকে অনুমোদন করতে আগ্রহী\n14 ডিসেম্বর, 2007 এ 3: 15 AM\nআমি রাজি, জেসি! ওয়ার্ডপ্রেসটি সেই প্রতিক্রিয়াটি উচ্চস্বরে এবং স্পষ্টভাবে অর্জন করেছে, তবে আমি মনে করি যে তারা বিকল্প ইঞ্জিন না করার জন্য অনুসন্ধান ইঞ্জিনগুলির চাপে পড়তে পারে।\n14 ডিসেম্বর, 2007 এ 5: 52 AM\nমজার বিষয় ডগ হ'ল যারা "অ্যাডভোকেট" নোফলো তাদের বেশিরভাগের সাইট / ব্লগে নফলো অ্যাব্রিবিব রয়েছে… লোকেরা কিছু বলে এবং অন্য কিছু করে, তা কি মজার নয়? আমার ব্লগের মতো এখানেও ডফলো থাকার জন্য আপনি আমার প্রশংসা পেয়েছেন… আমি গুগলে আমার জনসংযোগকে কীভাবে প্রভাব ফেলবে তা আমি ঠিক নিশ্চিত নই।\nফেব্রুয়ারী 3, 2008 সকাল 3:42 এ\nএটি ব্যাখ্যা করার জন্য আপনাকে ধন্যবাদ। আমি সবেমাত্র একটি ওয়েবসাইট শুরু করছি, এবং সমস্ত ব্লগ বিকল্পগুলি দেখছি। দুর্ভাগ্যক্রমে ক্যানড ব্লগ সফ্টওয়্যার যা আমি আমার সাইটের সাথে ব্যবহার করতে পারছিলাম তা বরফের সাথে দুর্গন্ধযুক্ত এবং আমি ওয়ার্ডপ্রেস ব্যবহার করার কথা ভাবছিলাম, তাই অনুসরণ বা কোনও অনুসরণীয় সমস্যা সম্পর্কে কথা বলার জন্য ধন্যবাদ। আমার2টি ওয়েবসাইট রয়েছে, যার মধ্যে কোনও গুগল ব্যাক লিঙ্ক নেই, এবং অন্য দিন আমার দ্বিতীয় সাইটটি নীল থেকে 10 টি গুগল ব্যাকলিংক দেখিয়েছিল এবং আমি সত্যিই আগ্রহী ছিলাম! আমি সমস্ত সময় ব্লগে পোস্ট করি এবং এমনকি আপনি জানতেন না যে আপনি কোনও লিঙ্কটি সেভাবে পেতে পারেন, (দুহ, নবাগত!) এবং হঠাৎই আমার দাউদ মিরাকলের 10 টি লিঙ্ক ছিল - তিনি কে তিনি ???? আমি তার সাইটে ফিরে লিঙ্কটি অনুসরণ করেছি এবং বুঝতে পারি এটি পোস্ট করা অনেকগুলি ব্লগগুলির মধ্যে একটি ছিল, ধন্যবাদ মিরাকল, এটি একটি অলৌকিক ঘটনা ছিল !!! তখন আমি ভাবলাম কীভাবে এটি ঘটেছে, এবং কেন আগে এমনটি ঘটেনি! সুতরাং এখন আমি এটি পেতে। আমি যখন আমার ব্লগ সফটওয়্যারটি পেয়ে যাব তখন অবশ্যই অবশ্যই অনুসরণ করব, নো-ফলো টাইপের নয়। আমাদের সবার জন্য যথেষ্ট সাফল্য আছে… ..


এই প্রশ্নগুলোর উত্তর সঠিক জানা আছে তো? - নিয়নবাতি\nসর্বোচ্চ পর্বতশৃঙ্গ কোনটি?\nস্বপ্নের স্থায়িত্ব কতক্ষণ?\nসবচেয়ে দ্রুতগতির প্রাণী কোনটি?\nবিদ্যুৎ ব্যবহারে ফ্যানের রেগুলেটরের প্রভাব কি একদমই নেই?\nনা, এতদিন আপনি ভুল জেনে আসেননি। এটা সঠিক যে, মাউন্ট এভারেস্ট পৃথিবীর সর্বোচ্চ পর্বতশৃঙ্গ। তবে, সেটা তখনই যখন আমরা সমুদ্রপৃষ্ঠ থেকে মাপবো। সমুদ্রপৃষ্ঠ থেকে মাউন্ট এভারেস্টের চূড়ার উচ্চতা ৮,৮৫০ মিটার।\nঅন্যদিকে মাওনা কেয়া (Mauna Kea) নামে একটি পর্বত আছে, যার সমুদ্রপৃষ্ঠ থেকে উচ্চতা এভারেস্টের অর্ধেকেরও কম, মাত্র ৪,২০৫ মিটার। কিন্তু সমুদ্র তলদেশে যেখানে পর্বতের সূচনা হয়েছে, সেখান থেকে মাপলে মাওনা কেয়ার উচ্চতা ১০,০০০ মিটারের বেশি, যা এভারেস্টকে ছাড়িয়ে যায়।\nআবার, পৃথিবী যেহেতু পুরোপুরি সুষম গোলক না, তাই পৃথিবীর কেন্দ্র থেকে মাপলে আমরা আরেকটি পর্বতকে সর্বোচ্চ পর্বত হিসেবে পাবো। সেক্ষেত্রে সর্বোচ্চ পর্বত চিম্বরাজো (Mount Chimborazo)। সমুদ্রপৃষ্ঠ থেকে চূড়ার উচ্চতা ৬,৩১০ মি, তবে পৃথিবীর কেন্দ্র থেকে উচ্চতা ৬,৩৮৪ কিমি, যা মাউন্ট এভারেস্ট থেকে ২ কিমি বেশি।\nআমরা কতক্ষণ স্বপ্ন দেখি এই প্রশ্ন করা হলে অনেকরকম উত্তর আসতে পারে। কেউ হয়ত বলবেন সেকেন্ডের ভগ্নাংশ, কেউ বলবেন দুই-তিন সেকেন্ড, কেউ দশ সেকেন্ড। আমি জানি না, কেন এরকম ধারণা এত প্রচলিত। এর কিছু ব্যাখ্যাও করা হয়। যেমন, স্বপ্ন পঞ্চমাত্রিক, আর মাত্রা বাড়লে সময় বেশি মনে হয়। অথবা আমাদের মস্তিষ্ক খুবই কম সময়ে স্বপ্নের ডেটাগুলো কালেক্ট কর, তারপর ধীরে ধীরে প্রদর্শন করে।\nতবে, এই ধারণাটা একদমই ঠিক নয়। আমাদের স্বপ্নের সময়সীমা বিভিন্নরকম হতে পারে। সেটা কয়েক সেকেন্ড হতে পারে, কয়েক মিনিটও হতে পারে। প্রায়সময়ই এটা বিশ থেকে তিরিশ মিনিট পর্যন্ত হয়ে থাকে।\nএটা সত্য যে, চিতাবাঘ স্বল্প দূরত্বে দৌড়ানোর ক্ষেত্রে সবচেয়ে দ্রুতগামী, তারা গড়ে প্রায় ৯৩ কি.মি/ঘন্টা সর্বোচ্চ বেগ অর্জন করতে পারে এবং কোন কোন চিতাবাঘ আর দ্রুতগামী হতে পারে। তিন সেকেন্ডের কম সময়ে তারা এরকম বেগ অর্জন করতে পারে, তবে সাধারণত বেশিরভাগ চিতা একবারে মিনিটখানেকের বেশি দৌড়ায় না।\nতবে, আমরা যদি কোন শর্ত ছাড়া সবচেয়ে দ্রুতগতির প্রাণীর কথা বলি, তাহলে যে প্রাণীর কথা বলতে হবে তা একটি পাখি, পেরেগ্রিন ফ্যালকন, যাদের কিনা সর্বোচ্চ ৩৮৯ কি.মি/ঘন্টা গতিতে ওড়ার রেকর্ড রয়েছে। ম্যামালদের মধ্যে মেক্সিকান ফ্রি-টেইলড ব্যাট ১৬০ কি.মি/ঘন্টা গতিতে ওড়ার রেকর্ড করেছে। ব্লাক মার্লিন নামক মাছের ১৩২ কি.মি/ঘন্টা গতিতে সাঁতারের অভিজ্ঞতা আছে।\nঅন্যদিকে, দীর্ঘ দূরত্বে ডাঙার প্রাণীদের মধ্যে শীর্ষে Pronghorn, সর্বোচ্চ গতি জানা গেছে ঘন্টায় ৮৮.৫ কি.মি। তারা ৬ কি.মি পর্যন্ত ৫৬ কি.মি/ঘন্টা বেগে দৌড়াতে পারে।\nআমরা প্রায় সবাই জানি, ফ্যানের গতি যেরকমই থাকুন না কেন, বিদ্যুৎ খরচ একইরকম হয়। আর হ্যাঁ, সাধারণভাবে এটা সত্য।\nআমরা যে রেজিস্টেন্স রেগুলেটর ব্যবহার করে থাকি, সেখানে ফ্যানের গতি কম করার ফলে যে বিদ্যুৎ কম খরচ হওয়ার কথা, তা রেজিস্টরের তাপ বৃদ্ধি করে খরচ হয়ে যায়। ফলে, বিদ্যুৎ খরচ কম হয় না।\nতবে, আধুনিক SCR (silicon controlled rectifier) ধরণের রেগুলেটর ব্যবহৃত হলে তা ঘটে না। অর্থাৎ, সেক্ষেত্রে ফ্যানের গতি কম হলে বিদ্যুৎ কম খরচ হয়।\nPrevious Post\tগ্নোম ডেস্কটপে স্ক্রিন রেকর্ডের সবচেয়ে সহজ উপায় (১ মিনিট টিউটোরিয়াল)\nNext Post\tসয়াপ ফাইল যোগ করার সবচেয়ে সহজ উপায় (১ মিনিট টিউটোরিয়াল)


সংবাদ বিজ্ঞপ্তি - জাতীয় বিশ্ববিদ্যালয়ে গণহত্যা দিবসের আলোচনা সভা ‘জাতিসংঘের সংজ্ঞা বিচারেও ২৫শে মার্চের হত্যাকা- ছিল জাতি-বিদ্বেষী গণহত্যা’\nPublished on Saturday, 25 March 2017 15:42\nজাতীয় বিশ্ববিদ্যালয়ে গণহত্যা দিবসের আলোচনা সভা\n‘জাতিসংঘের সংজ্ঞা বিচারেও ২৫শে মার্চের হত্যাকা- ছিল জাতি-বিদ্বেষী গণহত্যা’\nআজ ২৫শে মার্চ শনিবার সকাল ১০:৩০টায় গাজীপুরস্থ জাতীয় বিশ্ববিদ্যালয়ের সিনেট হলে বিশ্ববিদ্যালয়ের উপাচার্য প্রফেসর ড. হারুন-অর-রশিদ এর সভাপতিত্বে গণহত্যা দিবস স্মরণে এক আলোচনা সভা অনুষ্ঠিত হয়। এতে প্রধান অতিথি ছিলেন মুক্তিযুদ্ধকালীন প্রথম বাংলাদেশ সরকারের কেবিনেট সচিব ও বর্তমানে মাননীয় প্রধানমন্ত্রীর রাজনৈতিক উপদেষ্টা জনাব এইচ টি ইমাম। আলোচক ছিলেন দৈনিক জনকণ্ঠে’র নির্বাহী সম্পাদক জনাব স্বদেশ রায় এবং ঢাকা বিশ্ববিদ্যালয়ের অধ্যাপক কবি ড. মুহাম্মদ সামাদ। প্রধান অতিথির ভাষণে জনাব এইচ টি ইমাম বলেন, “২৫শে মার্চ ১৯৭১ মুক্তিকামী নিরস্ত্র বাঙালিদের ওপর বর্বর পাকিস্তানি হানাদার বাহিনীর নির্বিচার হত্যাকা- ছিল চরম নিষ্ঠুর ও জাতি-বিদ্বেষী। এক রাতেই ঢাকা শহরে কমপক্ষে ১০ হাজার লোককে হত্যা করা হয়, বিভিন্ন বস্তি, ঘর-বাড়ি ও স্থাপনায় অগ্নিসংযোগ করে ভস্মীভূত করা হয়। এরূপ হত্যাকা- ও নিষ্ঠুরতা দীর্ঘ ৯ মাস ধরে চলে। জাতিসংঘ গৃহীত যে-কোনো সংজ্ঞা বিচারে ২৫শে মার্চ ও তৎপরবর্তীতে বাঙালিদের ওপর পাকিস্তানি বাহিনীর হত্যাকা- ছিল জাতি-বিদ্বেষী নিষ্ঠুর গণহত্যা।” জনাব স্বদেশ রায় তাঁর আলোচনায় বলেন, “অপারেশন সার্চলাইট নামে ২৫শে মার্চ রাত থেকে শুরু হয় পাকিস্তানি হানাদার বাহিনীর বাঙালি নিধন। মুক্তিযুদ্ধের ৯ মাসে তাদের হাতে ৩০ লক্ষ বাঙালি প্রাণ হারান, প্রায় ৩ লক্ষ মা-বোনের সম্ভ্রমহানি ঘটে, লক্ষ লক্ষ ঘর-বাড়িতে আগুন দিয়ে তা ভস্মীভূত করা হয়, ১ কোটি মানুষ জীবনের শঙ্কা নিয়ে প্রতিবেশি রাষ্ট্র ভারতে শরণার্থী হিসেবে আশ্রয় নেয়। পাকিস্তানি বাহিনীর হত্যাকা- ছিল নির্বিচার, জাতি ও ধর্ম বিদ্বেষী।” ড. মুহাম্মদ সামাদ গণহত্যার ওপর লেখা তাঁর একটি কবিতা আবৃত্তি করা ছাড়াও এ প্রসঙ্গে আলোচনায় বলে, “পাকিস্তানিরা চিরকালই বর্বর। অন্যথায় নিরীহ, নিরস্ত্র মানুষের ওপর ইতিহাসের ঘৃণ্য গণহত্যা চালাতে পারত না। এমনকি বর্তমানেও তারা নিজ দেশের মানুষদের ওপর হত্যাকা- চালাচ্ছে। এদের পাপের শাস্তি হওয়া আবশ্যক।” সভাপতির ভাষণে প্রফেসর ড. হারুন-অর-রশিদ বলেন, “পাকিস্তানিদের নিষ্ঠুর হত্যাকা-ের হাত থেকে ২-৩ বছরের শিশু থেকে ৭০-উর্ধ্ব বৃদ্ধ, নারী-পুরুষ, ধর্মাশ্রয়ী কেউই রেহাই পায়নি। নারীদের ওপর পাশবিক নির্যাতনে জন্ম নিয়েছিল যুদ্ধশিশু। মাত্র ৯ মাসের সময় ব্যবধানে যত লোককে হত্যা ও গৃহছাড়া করা হয়, তা বলতে গেলে নজিরবিহীন। বাংলাদেশে পাকিস্তানিদের ৭১-এর গণহত্যা ছিল সমসাময়িককালের কম্বোডিয়া, বসনিয়া-হার্জেগোভিনা, রুয়ান্ডা, সুদানের দারফু’র ইত্যাদি হত্যাকা-ের চেয়েও অধিকতর বেশিমাত্রার ও নিষ্ঠুর। পাকিস্তানি বাহিনীর কিছু সংখ্যক স্থানীয় দোসর ছাড়া এরূপ হত্যাকা- সংঘটিত করা সম্ভব হতো না। এত বড় হত্যাকা- কিছুতেই বিনা বিচারে যেতে পারে না। তাই যুদ্ধাপরাধীদের বিচার অনুষ্ঠান বর্তমান সরকারের একটি সময়োচিত পদক্ষেপ। ২৫শে মার্চকে ‘গণহত্যা দিবস’ হিসেবে ঘোষণা এবং এ মর্মে জাতীয় সংসদে সর্বসম্মতিক্রমে প্রস্তাব গ্রহণ করায় সকল সংসদ সদস্যকে ধন্যবাদ।”\nঅনুষ্ঠানে অন্যান্যের মধ্যে বিশ্ববিদ্যালয়ের প্রো-উপাচার্য অধ্যাপক ড. মো: আসলাম ভূঁইয়া ও ড. হাফিজ মুহাম্মদ হাসান বাবু এবং কোষাধ্যক্ষ অধ্যাপক নোমান উর রশীদ উপস্থিত ছিলেন। শুরুতে ২৫শে মার্চ ও তৎপরবর্তী গণহত্যার ভিডিও প্রদর্শিত হয়। অনুষ্ঠানের সঞ্চালক ছিলেন ভারপ্রাপ্ত রেজিস্ট্রার জনাব মোল্লা মাহফুজ আল-হোসেন। এ ছাড়া ৩০ লক্ষ শহীদের স্মরণে ক্যাম্পাসে প্রধান অতিথি ও অন্যান্যরা ৩০টি বৃক্ষের চারা রোপন করেন।\nLast Updated on Saturday, 25 March 2017 15:42


মীর কাসেম আলীর বিরুদ্ধে দ্বিতীয় সাক্ষীর জেরা শেষ তৃতীয় সাক্ষী ২ ফেব্রুয়ারি\n২৪ জানুয়ারি ২০১৪, শুক্রবার,\nদিগন্ত মিডিয়া করপোরেশনের সাবেক চেয়ারম্যান ও জামায়াতে ইসলামীর নির্বাহী পরিষদের সদস্য মীর কাসেম আলীর বিরুদ্ধে রাষ্ট্রপক্ষের দ্বিতীয় সাক্ষী মোঃ সানাউল্লাহ চৌধুরীকে ডিফেন্স পক্ষের আইনজীবীর জেরা শেষ হয়েছে। গতকাল বৃহস্পতিবার আন্তর্জাতিক অপরাধ ট্রাইব্যুনাল-২-এ সাক্ষীকে জেরা করেন মীর কাসেম আলীর পক্ষে আইনজীবী মিজানুল ইসলাম। দ্বিতীয় সাক্ষীর জেরা শেষে আগামী ২ ফেব্রুয়ারি রাষ্ট্রপক্ষের তৃতীয় সাক্ষীর জবানবন্দী গ্রহণের দিন ধার্য করা হয়েছে।\nসাক্ষ্যগ্রহণের সময় মীর কাসেম আলীকে ট্রাইব্যুনালে আনা হয়। তিনি আদালতের কাঠগড়ায় বসে সাক্ষ্য গ্রহণ দেখেন। তার পক্ষে আইনজীবী ছিলেন মিজানুল ইসলাম, ব্যারিস্টার তানভির আহমেদ আল আমিন, মীর আহমদ বিন কাসেম, আসাদ উদ্দিন ও আবু বকর সিদ্দিক। রাষ্ট্রপক্ষে ছিলেন প্রসিকিউটর জেয়াদ আল মালুম ও সুলতান মাহমুদ সিমন।\nপ্রশ্ন: ডালিম হোটেল কখন থেকে চিনতেন?\nউত্তর: স্বাধীনতা যুদ্ধ শুরু হওয়ার আগে থেকে।\nপ্রশ্ন: ডালিম হোটেল ভবনের কোন্ কোন্ তলা আবাসিক হোটেল ছিল?\nউত্তর: দ্বিতীয় ও তৃতীয় তলা।\nপ্রশ্ন: ডালিম হোটেলের মালিক কে ছিল?\nউত্তর: বলতে পারব না।\nপ্রশ্ন: ডালিম হোটেলে আশপাশে কোন বসতি ছিল কি না?\nউত্তর: বসতি ছিল কি না বলতে পারব না, তবে দোকানপাট ছিল।\nপ্রশ্ন: টন্টু সেন, জসিম ও রঞ্জিত দাসকে ডালিম হোটেলে দেখার আগে চিনতেন কি না?\nউত্তর: চিনতাম না।\nপ্রশ্ন: ডালিম হোটেলের আটক থাকা অবস্থায় নবী চৌধুরীর নাম শুনেছেন কি না?\nউত্তর: শুনিনি। তবে পিডিপি নেতা নবী চৌধুরীকে আমি চিনতাম।\nপ্রশ্ন: তিনি কি স্বাধীনতাবিরোধী ছিলেন?\nপ্রশ্ন: রাজাকার কমান্ডার মতিউর রহমান ওরফে মইত্যা গুন্ডার নাম শুনেছেন?\nপ্রশ্ন: ডালিম হোটেলে আপনি কোন পাকিস্তান আর্মি বা বিহারীদের দেখেছেন?\nপ্রশ্ন: আটক অবস্থায় আপনাকে ডালিম হোটেলের কোন কোন রুমে রাখা হত?\nউত্তর: নির্দিষ্ট কোনো রুমে রাখত না, বিভিন্ন সময় বিভিন্ন রুমে রাখা হত।\nপ্রশ্ন: বাবুলকান্তি নাথ নামে কাউকে চেনেন?\nউত্তর: এ নামে কাউকে চিনি বলে মনে পড়ছে না।\nপ্রশ্ন: ১৯৭১ সালের ১৮ ডিসেম্বর থেকে ১৯৭২ সাল পর্যন্ত রাজাকারদের বিরুদ্ধে অনেক মামলা হয়।\nউত্তর: রাজাকার ও আল-বদরদের বিরুদ্ধে মামলা হয় বলে শুনেছি।\nপ্রশ্ন: পেশকারের দায়িত্ব পালনকালে পাকিস্তান আর্মির বিরুদ্ধে কোন মামলা করতে দেখেছেন?\nউত্তর: আমার নজরে আসেনি।\nপ্রশ্ন: ১৯৭২ সালে ডালিম হোটেলের মালিক মইত্যা গু-া ও তার লোকজনের বিরুদ্ধে হোটেল ভবন দখলে রাখা এবং সেখানে অবস্থান করে মহিলাদের শ্লীলতাহানি, লুটপাট সংঘটন প্রভৃতি অভিযোগে মামলা দায়ের হয়েছিল কি না?\nপ্রশ্ন: আপনি এসএসসি কোন সালে পাস করেছেন?\nউত্তর: ১৯৬২ সালে।\nপ্রশ্ন: কোন সালে চাকরিতে যোগদান করেন?\nউত্তর: ১৯৬৩ সালে চট্টগ্রাম জেলা প্রশাসনের চাকরিতে যোগদান করি।\nপ্রশ্ন: এসডিও অফিসে কোন্ সালে কাজ করেছেন?\nউত্তর: ১৯৭৮ সাল থেকে ’৮২ সাল পর্যন্ত এডিশনাল এসডিও অফিসে পেশকার হিসেবে চাকরি করেছি।\nপ্রশ্ন: ১৯৭১ সালে কোন পদে ছিলেন?\nউত্তর: ’৭১ সালে ল্যান্ড অ্যাকুইজেশন শাখার অফিস সহকারী ছিলাম।\nপ্রশ্ন: অবসরের সময় কোন পদে ছিলেন?\nউত্তর: ভূমি অধিগ্রহণ শাখায় সহকারী হিসেবে কর্মরত অবস্থায় অবসর গ্রহণ করি।\nপ্রশ্ন: চান্দগাঁও নামে চট্টগ্রামে কোন গ্রাম নেই।\nপ্রশ্ন: ১৯৭১ সালে চান্দগাঁও ইউনিয়ন ছিল?\nউত্তর: ইউনিয়নও ছিল, গ্রামও ছিল।\nপ্রশ্ন: ১৯৭১ সালে পাকিস্তান আর্মি চট্টগ্রাম শহরে কবে প্রবেশ করে?\nউত্তর: ২৬ মার্চ স্বাধীনতা ঘোষণা করার চার বা পাঁচদিন পর।\nপ্রশ্ন: চট্টগ্রামের কোতোয়ালী থানায় পাকিস্তান আর্মি কোথায় ছিল?\nপ্রশ্ন: জেলা প্রশাসনের নিকটবর্তী পাকিস্তান আর্মির ক্যাম্প কোথায় ছিল?\nউত্তর: সার্কিট হাউজে অবস্থান করতো, তবে সেখানে ক্যাম্প অফিস ছিল কিনা বলতে পারব না।\nপ্রশ্ন: চট্টগ্রাম আঞ্চলিক সামরিক আইন প্রশাসকের কার্যালয় কোথায় ছিল?\nপ্রশ্ন: শান্তি কমিটির অফিস কোথায় ছিল?\nপ্রশ্ন: জেলা আনসার অ্যাডজুটেন্ড কার্যালয় কোথায় ছিল?\nউত্তর: স্মরণ নেই।\nপ্রশ্ন: জেলা অ্যাকাউন্টস অফিস ভবন কোথায় ছিল?\nউত্তর: জেলা প্রশাসন ভবনেই ছিল।\nপ্রশ্ন: ’৭১ সালে অ্যাকাউন্টস অফিসে লুটপাট হয়?\nপ্রশ্ন: মুক্তিযোদ্ধা, বিএলএফ বা অন্যকোনো মুক্তিযোদ্ধাদের স্বপক্ষ শক্তি কর্তৃক জেলা প্রশাসনের অফিস আক্রান্ত হয়েছিল কি না?\nপ্রশ্ন: আপনি ১৯৭০-৭১ সালে জেলা প্রশাসন ভবনে কর্মচারী অ্যাসোসিয়েশনের নেতা ছিলেন কি না?\nউত্তর: ছিলাম না।\nপ্রশ্ন: ১৯৭১ সালে চট্টগ্রামে রাজাকার ও আল-বদর বাহিনীর প্রধান কার্যালয় কোথায় ছিল?\nউত্তর: রাজাকারদের প্রধান কার্যালয় কোথায় ছিল বলতে পারব না। আল-বদরদের প্রধান অফিস ছিল আন্দর কিল্লাস্থ ডালিম হোটেল।\nপ্রশ্ন: ১৯৭১ সালে চট্টগ্রাম জেলার জেলা প্রশাসক কে ছিলেন?\nউত্তর: ২৬ মার্চের পর সম্ভবত হাসান আহমেদ জেলা প্রশাসক ছিলেন।\nপ্রশ্ন: আপনি জবানবন্দীতে মীর কাসেম আলী সম্পর্কে যে সকল বক্তব্য দিয়েছেন সে মর্মে কোনো ঘটনা ঘটেনি।\nপ্রশ্ন: মীর কাসেম আলী ১৯৭১ সালের ৭ নবেম্বর থেকে দেশ স্বাধীন হওয়া পর্যন্ত চট্টগ্রামে থাকতেন না।\nপ্রশ্ন: মীর কাসেম আলী কোন সময় আল বদর কমান্ডার ছিলেন না?\nপ্রশ্ন: আপনি শেখানো মতে সাক্ষ্য দিয়েছেন?


ফারহানের হাতে হাত রেখে কোথায় চলেছেন শিবানি?\n০২ সেপ্টেম্বর ২০১৮, ১৯:১৫\nআনুষ্ঠানিকভাবে প্রেমের ঘোষণা দিলেন ফারহান আক্তার ও শিবানি দানদেকার। ছবি : ইনস্টাগ্রাম\nচলচ্চিত্র নির্মাতা, চিত্রনাট্যকার, প্রযোজক, অভিনেতা, কণ্ঠশিল্পী— এত গুণ যার, তিনি ফারহান আখতার। তাঁর ব্যক্তিগত জীবন নিয়ে বলিউড অঙ্গন সবসময় মুখরিত থাকে। গত বছর স্ত্রী অধুনা ভবানির সঙ্গে বিচ্ছেদের পর শ্রদ্ধা কাপুরের সঙ্গে বেশ কিছুদিন প্রেমের গুঞ্জন ছিল ফারহানের। এখন, ফের তিনি ভালোবাসার মানুষ খুঁজে পেয়েছেন। তিনি সংগীতশিল্পী, মডেল, অভিনেত্রী শিবানি দানদেকার।\nইনস্টাগ্রামে শিবানি একটি ছবি পোস্ট করেছেন। যেখানে দেখা যাচ্ছে, রাস্তায় ফারহান আক্তারের হাতে হাত রেখে শিবানি হাঁটছেন, যদিও ফারহানের মুখ দেখা যাচ্ছে না। তবে শিবানির মুখ দেখা যাচ্ছে, বেশ ফুরফুরে লাগছে তাঁকে।\nগত ২৭ আগস্ট ছিল শিবানির জন্মদিন। ওই দিন ফারহান চুমুর ইমোজি দিয়ে শুভেচ্ছা জানিয়েছেন শিবানিকে। আর ইনস্টাগ্রামে পোস্ট করা এ ছবিটি কানাডা ভ্রমণের। ছবিতে শিবানি-ফারহান হাত ধরে হাঁটছেন। শিবানি ছিলেন ক্যামেরার সম্মুখে। নেটিজেনদের বুঝতে দেরি হয় না, এই মানুষটি আর কেউ নন, ফারহান আক্তার। ছবিতে এ পর্যন্ত ৭৭ হাজারের বেশি লাইক পড়েছে।\nগণমাধ্যমগুলো বলছে, শিবানি ব্যক্তিগত ভ্রমণে কানাডায় গেছেন। তাঁর সফরসঙ্গী তিনজন— শংকর, এহসান ও লয়। ফারহানও এই কনসার্ট ট্যুরের অংশীজন।\nগুঞ্জন আছে, গত ছয় মাস ধরে ফারহান ও শিবানি চুটিয়ে প্রেম করছেন। এই যুগলের প্রথম সাক্ষাৎ হয় জি টিভি শো ‘আই ক্যান ডু দ্যাট’-এ। আর তার পরের দিনগুলো ইতিহাস!\nমিনারের গানের মডেল তিন তারকা\nকানাডায় প্রথম শুটিং করছেন মডেল হীরা\n‘রঙিন পাতা’য় অভিনেত্রী শানুর সঙ্গে সাংবাদিক সোহেল\n‘আশিক বানায়া’ তনুশ্রী এবার ফিরছেন


CSK Stephen Fleming Sports: হারের পরেই কোচ ফ্লেমিংয়ের দুঃসংবাদ ধোনিকে! সিএসকের পরের ম্যাচেও নেই দুই তারকা\nহারের পরেই কোচ ফ্লেমিংয়ের দুঃসংবাদ ধোনিকে! সিএসকের পরের ম্যাচেও নেই দুই তারকা\nপ্রথম ম্যাচে স্কোরবোর্ডে লড়াই করার মত রান খাড়া করলেও দিল্লির দুই ওপেনার পৃথ্বী শ এবং শিখর ধাওয়ানকে কোনো সিএসকে বোলারই বিব্রত করতে পারেননি।\nApril 11, 2021 4:44:14 pm\nআইপিএলের শুরুর ম্যাচেই হারতে হয়েছে সিএসকেকে। আর হারের পরেই ধোনিকে কার্যত খারাপ খবর শুনতে হল, কোচ স্টিফেন ফ্লেমিংয়ের কাছে। প্রথম ম্যাচের মতোই দ্বিতীয় ম্যাচেও সিএসকে দুই বিদেশি পেসার লুঙ্গি এনগিদি এবং জেসন বেহরনডর্ফকে পাবে না।\nআসন্ন আন্তর্জাতিক ম্যাচের জন্য ফিট থাকতে চাইছেন অস্ট্রেলীয় জোশ হ্যাজেলউড। তাই তিনি একদম শেষ মুহূর্তে আইপিএল থেকে নাম তুলে নিয়েছিলেন। তাঁরই পরিবর্তে সই করানো হয়েছে জেসন বেহরনডর্ফকে। গত শুক্রবার বেহরনডর্ফের নাম সরকারিভাবে ঘোষণা করা হলেও এখনো তিনি ভারতে পা রাখেননি। এদেশে এসে বাধ্যতামূলক ৭ দিনের কোয়ারেন্টাইন পর্ব সারতে হবে তাঁকে। তারপরেই দলের সঙ্গে অনুশীলনে যোগ দিয়ে ম্যাচে নামতে পারবেন। অন্যদিকে প্রোটিয়াজ পেসার লুঙ্গি এনগিদি পাকিস্তান সিরিজের মাঝপথে ভারতে চলে এলেও এখনো কোয়ারেন্টাইন পর্ব শেষ হয়নি।\nআরো পড়ুন: পন্থের ‘গুরুমারা বিদ্যা’তেই কাত ধোনির চেন্নাই! ম্যাচের পরেই খোলসা করলেন ধাওয়ান\nম্যাচের পরে সাংবাদিক সম্মেলনে সিএসকে কোচ ফ্লেমিং জানিয়ে দিয়েছেন, “এনগিদির কোয়ারেন্টাইনের মেয়াদ পরের ম্যাচে আগে শেষ হবে না। তাই বোলিং অপশনের কথা বিবেচনা করলে জোশ হ্যাজেলউডকে হারানো একটা বড়সড় ধাক্কা আমাদের কাছে। এনগিদি দলের সঙ্গে দ্রুত যোগ দেবেন। বেহরনডর্ফও তারপর আসছেন। এই জায়গায় আমাদের খামতি রয়ে গিয়েছে। এখনো আমাদের ভরসা রয়েছে ভারতীয় বোলারদের ওপর। বিদেশি বোলারের কোটায় রয়েছে স্যাম কুরান। তবে ওদের কাছে আমাদের আরো প্রত্যাশা রয়েছে।”\nআরো পড়ুন: ১২ লক্ষ টাকা জরিমানা ধোনির! নিয়ম ভাঙতেই বড় শাস্তির মুখে মহাতারকা\nপ্রথম ম্যাচে স্কোরবোর্ডে লড়াই করার মত রান খাড়া করলেও দিল্লির দুই ওপেনার পৃথ্বী শ এবং শিখর ধাওয়ানকে কোনো সিএসকে বোলারই বিব্রত করতে পারেননি। ডোয়েন ব্র্যাভো, শার্দুল ঠাকুর থেকে মঈন আলি- সেভাবে নজর কাড়তে পারেননি। দিল্লি ইনিংসে একজন জোরে বোলারের অভাব বেশ অনুভূত হয়েছে। ধোনিও ম্যাচের পরে স্বীকার করে নিয়েছেন, পরিকল্পনা অনুযায়ী বোলাররা বল করতে পারেননি।\nম্যাচের পরে সুরেশ রায়নার দুরন্ত ইনিংসের প্রশংসাও শোনা গিয়েছে তাঁর মুখে। তিনি বলেছেন, “যেভাবে সম্পূর্ণ ক্রিকেটের বাইরে চলে গিয়েছিল, সেখান থেকে যা ইনিংস ও খেলল, তাতে প্রশংসা ওঁর প্রাপ্য।” গত মরশুমে ব্যক্তিগত কারণে সিএসকে স্কোয়াড থেকে রায়না সরে দাঁড়িয়েছিলেন। তারপরে সিএসকে রিটেন করেছিল রায়নাকে। আর প্রথম ম্যাচেই ৩৬ বলে ৫৪ রানের ইনিংসে আগুনে মেজাজে পাওয়া গেল রায়নাকে।\nদিল্লির বিরুদ্ধে পাওয়ার প্লে-তে দুই ওপেনারকে খুইয়ে ফেলে সিএসকে। ৭/২ হয়ে যাওয়ার পরে মঈন আলি, সুরেশ রায়না এবং একদম শেষের দিকে স্যাম কারেনের ব্যাটে ভর করে ঘুরে দাঁড়ায় হলুদ জার্সির দল। এটাই পজিটিভ ইঙ্গিত, বলে দিচ্ছেন ধোনিদের কিউয়ি কোচ।\nWeb Title: Ipl 2021 lungi ngidi and jason behrendorff not to be available for csk in next match reveals coach stephen fleming\nপন্থের ‘গুরুমারা বিদ্যা’তেই কাত ধোনির চেন্নাই! ম্যাচের পরেই খোলসা করলেন ধাওয়ান


দারিদ্র বিমোচন ও স্থানীয় উন্নয়নে ভূমিকা রাখছে কমিউনিটি রেডিও | মুন্সিগঞ্জের খবর\nআরজে শিবলী ও আরজে পলকের উপস্থানায় “আমার বিক্রমপুর” নামের একটি অনুষ্ঠান শ্রোতা মহলে ব্যাপক আগ্রহের সঞ্চার করেছে এবং জনপ্রিয়তা পেয়েছে। সমকালীন ক্যারিয়ার ও লাইফ স্টাইল বিষয়ক এই অনুষ্ঠানটি প্রতি শুক্রবার বিকাল ৪.০০ ঘটিকা হতে সন্ধ্যা ৭.০০ ঘটিকা পর্যন্ত প্রচার করা হয়। ইতিমধ্যে ২৭টি পর্ব প্রচারিত হয়েছে। গত শুক্রবার ২৭তম পর্বে আমন্ত্রিত অতিথি হিসাবে উপস্থিত ছিলেন মুন্সীগঞ্জের জেলা প্রশাসক মো. সাইফুল হাসান বাদল। গল্প ও আড্ডার ফাকে ফাকে তিনি শ্রোতাদের বিভিন্ন প্রশ্নের উত্তর দেন।\nমনের কথা প্রানের সুর রেডিও বিক্রমপুর, ঢাকা বিভাগের একমাত্র কমিউনিটি রেডিও। এফ.এম ৯৯.২ মিটার ব্যান্ডে সপ্তাহের সাতদিন অনুষ্ঠান প্রচার করে আসছে। মুন্সীগঞ্জ ছাড়াও ঢাকা, নারায়ণগঞ্জ, চাদপুর ও কুমিল্লার কিছু এলাকায় এর অনুষ্ঠান শোনা যায়। এছাড়া দেশে কিংবা বিদেশে সরাসরি অনলাইনে শুনতে লগ ইন করুন www.radiobikrampur.fm.\nPosted in ডিসি, রেডিও বিক্রমপুর